text:
30 novembre 2006
Concors di traduzion a Felet
Vuê joibe ai 30 di Novembar aes 6 sot sere li de sale consiliâr a Felet il comun di Tavagnà, adun cu la associazion LinguESTpress, al presente il concors "ESTROVERSO", Premi internazionâl di traduzion di leterature pe infanzie des lenghis dal est Europe al talian e al furlan.
Cul patrocini di Regjon autonome FVJ - assessorât ae culture, Provincie di Udin, Universitât dal Friûl e la Agjenzie Regjonâl pe Lenghe Furlane.
Cul patrocini di Regjon autonome FVJ - assessorât ae culture, Provincie di Udin, Universitât dal Friûl e la Agjenzie Regjonâl pe Lenghe Furlane.
29 novembre 2006
Bulo Dario, bulos chei di Cjasesole!!!
Ancje se o vin za fevelât, cheste e val la pene di tornâ a ricuardâle: Dog of Tires si è confermade come une grande manifestazion sportive. Par savê come che e je lade, lait a lei achì.
Grazie a fotorf pe segnalazion e inmò compliments ai organizadôrs!
Grazie a fotorf pe segnalazion e inmò compliments ai organizadôrs!
28 novembre 2006
Un altri consei comunâl
La setemane passade non vin rivât a discuti dut l'ordin dal dì e duncje martars ai 28 di Novembar aes 6 e mieze sot sere al è inmò Consei comunâl.
27 novembre 2006
Pal Parlament
Tal consei comunâl de setemane passade o ai rivât a fâ aprovâ cheste delibare che o mandarìn al Parlament a Rome. O soi propit content parcè che al sarès pardabon un at impuartant rivâ a ratificâ la Cjarte europeane pes lenghis regjonâls (1992).
26 novembre 2006
25 novembre 2006
Usgnot teatri a Maian, sabide aes 20.45
Usgnot li dal auditorium e continue la rassegne di teatri adun cu la Pro Majano: "il Volpone" al è il titul dal spetacul.
Achì i detais de serade
Achì i detais de serade
22 novembre 2006
Us spieti vinars ai 24 di Novembar al Picaron
Vinars ai 24 di Novembar dal 2006 aes 8 di sere li dal ristorant “Al Picaron” (Sant Denêl) si davuelzarà la cunvigne: Friûl - Vignesie Julie e Sardegne, Regjons di Europe, specialitât a confront.
Intervents:
- Introduzion di Adriano Piuzzi, Assessôr de Provincie di Udin;
- "I risis in teme di tutele linguistiche te finanziarie statâl e tal gnûf Statût de Regjon Friûl-VJ" di Carli Pup Puartevôs dal Comitât 482;
- conclusions di on. Renzo Tondo e on. Mauro Pili, za presidents de Regjon Friûl-VJ e de Regjon Sardegne e components de XIV comission parlamentâr Afârs europeans.
21 novembre 2006
Interviste radiofoniche
Cheste interviste e je lade in onde vinars passât a buinore. O ringrazii Luca par vêmi judât a metile te rêt. Buine scolte.
La Patrie dal Friûl a Onde Furlane
Caricato da farcadice
La Patrie dal Friûl a Onde Furlane
Caricato da farcadice
20 novembre 2006
Consei comunâl
19 novembre 2006
Casciano al lasse il grup di Fi-An-Udc
Ancje se un tic in ritart (cualchidun al à ancje pensât mâl, vere Masanc?) us publichi l'articul di vuê sul MV...
18 novembre 2006
Dal multimateriâl al monomateriâl
Tal display che al è in place fûr dal comun e je la comunicazion che si passarà de racuelte multimateriâl di cumò a chê monomateriâl. Chest al significhe che cumò o varìn di fâ plui atenzion tal dividi lis scovacis e no dome in scovacis umidis e secjis, e ancje i cassonets a saran di plui: veri-alumini; umit no riciclabil, cjarte, plastiche...
16 novembre 2006
Spietant la cunvigne dai 24, cjante che ti passe...
La nestre regjon si conferme ai prins puest te sene musicâl taliane, ancje se radios e televisions al semee che no si rindinc cont. Achì us presenti l'ultin video dai Kosovni Odpadki, grup furlan che al cjant in sloven e furlan, biele sintesi dal miscliç di culturis de nestre zone. Tal 2004 a Dicembar ju vevi clamâts a sunâ in auditorium: concierton fantastic!!!
Fantats, aromai al è di bant platâ la realtât, ven a stâi che la nestre regjon e je speciâl parcè che achì si incuintrin lis 3 culturis de Europe: gjermaniche, latine e slave e la nestre regjon e je une piçule sintesi dal jessi europeans... E chest nol sucêt di nissune altre bande in Europe.
Buine scolte!
Fantats, aromai al è di bant platâ la realtât, ven a stâi che la nestre regjon e je speciâl parcè che achì si incuintrin lis 3 culturis de Europe: gjermaniche, latine e slave e la nestre regjon e je une piçule sintesi dal jessi europeans... E chest nol sucêt di nissune altre bande in Europe.
Buine scolte!
15 novembre 2006
Friûl Vj e Sardegne a Sant Denêl, vinars ai 24 di Novembar aes 20.00
Vinars ai 24 di Novembar dal 2006 aes 8 di sere li dal ristorant “Al Picaron” (Sant Denêl) si davuelzarà la cunvigne: Friûl - Vignesie Julie e Sardegne, Regjons di Europe, specialitât a confront.
Intervents:
Intervents:
- Introduzion di Adriano Piuzzi, Assessôr de Provincie di Udin;
- "I risis in teme di tutele linguistiche te finanziarie statâl e tal gnûf Statût de Regjon Friûl-VJ" di Carli Pup Puartevôs dal Comitât 482;
- conclusions di on. Renzo Tondo e on. Mauro Pili, za presidents de Regjon Friûl-VJ e de Regjon Sardegne e components de XIV comission parlamentâr Afârs europeans.
14 novembre 2006
Dimissions in Comun e in Colinâr
Vuê e je la notizie des dimissions di Claudio Marcuzzi de incjarie di conseîr comunâl. Un mandi a un aversari leâl.
13 novembre 2006
Vinars 17 cunvigne tal Cjistiel di Susans
L'assessorât aes ativitâts produtivis al à inmaneât une cunvigne:
"Prospetivis di disvilup artesanâl/industriâl par Maian e il so comprensori".
A saran presints ancje l'ass. regjonâl Enrico Bertossi, l'ass. provinciâl Daniele Macorig, il president dal Cipaf Burello, Edi Snaidero, Giovanni Fantoni e Nereo Tassotti.
L'apontament al è pes 6 di sere.
"Prospetivis di disvilup artesanâl/industriâl par Maian e il so comprensori".
A saran presints ancje l'ass. regjonâl Enrico Bertossi, l'ass. provinciâl Daniele Macorig, il president dal Cipaf Burello, Edi Snaidero, Giovanni Fantoni e Nereo Tassotti.
L'apontament al è pes 6 di sere.
12 novembre 2006
Documentari sul Taramot
O vevi proponût di fâ un dvd documentari sul Taramot: la idee no je plasude e alore nuie. Tocje contentâsi di chest piçul filmât, ancje se o speri che prin o dopo chest videodocumentari al nassi, parcè che ciertis robis no tu puedis ni scrivilis ni leilis: si à di viodilis e scoltâlis
Dogs of Tires a Cjasesole
Sabide e domenie che a vegnin a Cjasesole (tes Tires, in grafie uficiâl si varès di scrivi Tiris, ma al cole il zûc di peraulis...) e sarà la tierce edizion de corse cui cjans inmaneade di Dario dai Ols (Modesti) e dai siei colaboradôrs de Pro Loco di Cjasesole.
Apontament sabide di buinore pes verifichis di gare e domenie aes 10 pe gare vere.
Pardabon une biele robe di lâ a viodi: bulo Dario!
Apontament sabide di buinore pes verifichis di gare e domenie aes 10 pe gare vere.
Pardabon une biele robe di lâ a viodi: bulo Dario!
11 novembre 2006
La Patrie dal Friûl: Novembar 2006
Come che us ai anticipât, ve chi la gnove copertine de Patrie dal Friûl, mês di Novembar. Si fevele dal gnûf Friûl, di migrazion e tantis altris robis, se o vês voie di abonâsi, ve chi il cont corint intestât a:
La Patrie dal Friûl - Glemone
cont corint postâl n. 12052338 (a son dome 25 euros al an)
telefon 0432/981411
mail
info@lapatriedalfriul.org
La Patrie dal Friûl - Glemone
cont corint postâl n. 12052338 (a son dome 25 euros al an)
telefon 0432/981411
info@lapatriedalfriul.org
10 novembre 2006
Farcadice di Luca Peresson e Carlo Della Vedova
Diari di Viaç: Charleroi (Belgjiche)
Uploaded by farcadice
09 novembre 2006
Rassegne stampe: notiziis dal Tar
Il Tar al à dât reson ae Provincie di Udin par chel che al inten la cuestion dai ricors Romanello che a vevin fermât il conferiment des scovacis a Sedean. Invezit di pensâ a domandâ difidis, ancje la Colinâr e varès vût di pensâ a risolvi il probleme. Jo lu vevi dit: cumò o soi propit curiôs di viodi ce che al sucêt.
07 novembre 2006
La Patrie dal Friûl
O aprofiti par fâ un pocje di publicitât al gjornâl La Patrie dal Friûl che al jes une volte al mês (chi in bande il numar di Otubar).
Al rive in abonament e se o vês voie di cjatâ un pocje di informazion che e met la lint su lis cuestions che a rivuardin il Friûl, us invidi a dâi un cuc in biblioteche. Se po us plâs o podês ancje abonâsi, tant no son grandis spesis di fâ.
Si acetin critichis e sugjeriments.
Ca di cualchi zornade al è pront ancje il numar di Novembar.
Al rive in abonament e se o vês voie di cjatâ un pocje di informazion che e met la lint su lis cuestions che a rivuardin il Friûl, us invidi a dâi un cuc in biblioteche. Se po us plâs o podês ancje abonâsi, tant no son grandis spesis di fâ.
Si acetin critichis e sugjeriments.
Ca di cualchi zornade al è pront ancje il numar di Novembar.
06 novembre 2006
Nostro Domani: sabide inaugurazion a Pêrs
La associazion "Nostro Domani Pontello Valentino" e inaugure sabide la sede di Pêrs.
Achì a saran il centri diurni e lis struturis di residence pai disabii, che un doman no podaran contâ plui dome su lis fameis. Cheste realtât e permetarà duncje di frontâ cun plui serenitât il futûr a chês personis mancul fortunadis.
La opare e je stade realizade ancje in grazie de ereditât di diviers milions che Valentino Pontello, un migrant origjinari di San Vît di Feagne, che al à lassâts i bêçs a cheste associazion che e met adun lis fameis dai disabii.
L'apontament pe cerimonie al è duncje par sabide ai 11 di Novembar a Pêrs aes 10.30 di buinore.
Achì a saran il centri diurni e lis struturis di residence pai disabii, che un doman no podaran contâ plui dome su lis fameis. Cheste realtât e permetarà duncje di frontâ cun plui serenitât il futûr a chês personis mancul fortunadis.
La opare e je stade realizade ancje in grazie de ereditât di diviers milions che Valentino Pontello, un migrant origjinari di San Vît di Feagne, che al à lassâts i bêçs a cheste associazion che e met adun lis fameis dai disabii.
L'apontament pe cerimonie al è duncje par sabide ai 11 di Novembar a Pêrs aes 10.30 di buinore.
05 novembre 2006
Simpri a proposit di scovacis
Il president de Colinâr al ven in consei, nus conte tantis "bielis" robis su lis scovacis, ma tal doman sul gjornâl al ven fûr che cumò lis puartin a Ferrara e dopo a Davian: no podevial dînusal za in Consei cence che o vedin di leilui dal gjornâl? Intant ancje Thermonuke nus segnale une letare publicade sul Messaggero.
04 novembre 2006
Maian dal biel tor
Sul Messaggero di chê altre dì al jere un articul sul finanziament rivât ae Parochie di Maian par tornâ a fâ sù il tor. Par jessi sincîr, mi soi un tic afezionât a chest cussì come che al è... Mi plasarès viodi il progjet che al è proviodût.
03 novembre 2006
Presentazion dal libri di Angelo Dreosti
Sabide ai 4 di Novembar, aes 20.30 li dal centri parochiâl di Susans si presente il libri di Angelo Dreosti "La grande guerra in Carnia: nei diari parrocchiali e nei processi del tribunale militare".
Come che nus diseve Angelo "si trate di une racuelte di "Libris Storics" che i plevans di ogni paîs e compilavin vie pal periodi de vuere, dal '15 al '18, ma soredut tal an di ocupazion austriache. (Dut material inedit)".
Lait a viodi achì, ma soredut no stait a pierdi la presentazion a Susans.
Come che nus diseve Angelo "si trate di une racuelte di "Libris Storics" che i plevans di ogni paîs e compilavin vie pal periodi de vuere, dal '15 al '18, ma soredut tal an di ocupazion austriache. (Dut material inedit)".
Lait a viodi achì, ma soredut no stait a pierdi la presentazion a Susans.
02 novembre 2006
PPP: 02/11/1975-02/11/2006
31 agns za fa al vignive copât Pieri Pauli Pasolini.
Iscriviti a: Post (Atom)


c: text/html

text:
LeamsFriûl:
ARLeF - Agjenzie Regjonâl pe Lenghe Furlane
SFF - Societât Filologjiche Furlane
SSTeF - Societât Sientifiche e Tecnologjiche Furlane
Europe:
NPLD - Rêt europeane pe promozion de diviersitât linguistiche
Bilingualism Matters - Ricercje e divulgazion sul bilinguisim
ELEN - Rêt europeane pe paritât linguistiche
CARAP - Cuadri di riferiment pai Aproçs Plurâls aes Lenghis e aes Culturis
Elhuyar - Divulgazion sientifiche in lenghe basche
OPAB - Ufici pe lenghe bretone
TermCat - Centri di terminologjie catalane
Bord na Gaidhlig - Ufici pe lenghe gaeliche scozese
BBC Alba - Television publiche in gaelic scozês
Cultura y Intendënza Ladina - Intendence scolastiche ladine
RTR - Radio e television in lenghe rumance
Foras na Gaeilge - Ufici pe lenghe gaeliche irlandese
Comisiynydd y Gymraeg - Ufici pe lenghe galese
BBC Cymru - Television publiche galese

robotstxt: allowed

filter: keep


text:
.
.
.
Come ch'i dîs simpri, al’è un grum dificil scrivi alc di un ch’a l’è muart, seti parceche nissun di nou al po conossi a font une persone cuant ch’a è in vite, seti par vie che dopo a si riscje simpri di fâ nome o masse retoriche (il detacul latin “parce sepulto ac de mortuis nisi bene” sal puartin denti di nou). Se chest muart po a si clame pre Toni Beline, la roube a devente alore une vore penge, quasi impussibil. A mi a no mi reste che cirî di meti adum I MIEI RICUARTS, par jodi se chescj piçui tassei ai podin completâ ce ch’a mancje inta suage di chest grant personagjo, cussì sclet e cussì dificil da incuadrâ. (ALFIO ENGLARO)
Per leggere l'articolo di Alfio, basta andare alla página di cjargne online: SPUNTI PER LA BIOGRAFIA DI PRE TONI BELINE


text:
Il gaelic
al è lenghe uficiâl inte Republiche irlandese e al è duncje
presint, ancje se in forme minoritarie, in cetancj setôrs de
societât. Chel istès nol jere mai stât doprât par un video zûc.
Cumò ancje chest vueit al è stât jemplât in gracie de
colaborazion jenfri une aziende privade di Doire / Derry, in Irlande
dal Nord, e la organizazion Foras na Gaeilge. Il prin video zûc par
gaelic al à non “An Caife Craosach” e al è za disponibil sul
marcjât. Si trate di un strument che al permet di svicinâsi ae
lenghe cul zûc e par chest – a àn spiegât i responsabii dal
progjet – al pues jessi util massime pai fruts, la uniche maravee e
je che nissun i vedi pensât prime.
Font:
Gaelport, 30/10/12


text:
Nassude intal 2004, la version in lenghe bretone de Wikipedia e à passât che al è pôc i 30 mil articui. Un risultât che le met al prin puest tra lis lenghis celtichis e che le svicine al grup des cincuante lenghis plui dopradis su cheste enciclopedie libare in rêt, ven a dî denant di un biel trop di lenghis di stât. Dut câs, a vuidâ il grup des lenghis minorizadis presintis su Wikipedia al è il catalan che al ocupe la posizion numar 15 cun passe 207 mil articui. In buine posizion o cjatìn po ancje il galizian e il basc.
Font: Món Divers, 02/11/09


text:
Il tribunâl
costituzionâl spagnûl al à declarât incostituzionâl il
riferiment ae Catalogne tant che sogjet politic e juridic sovran e
duncje la pussibilitât di davuelzi un referendum pe indipendence fûr
dai limits fissâts de Costituzion spagnole. La sentence e rispuint
cussì ae impugnazion de bande des autoritâts di Madrid de
Declarazion di sovranitât dal popul catalan fate buine ai 23 di
Zenâr dal 2013 dal Parlament de Catalogne. Il massim orghin
judiziari spagnûl nol dinee il dirit ae autodeterminazion, ma al dîs
che par podêlu esercitâ al covente prime modificâ la Costituzion:
passaç impussibil a front dal no za manifestât dai doi principâi
partîts spagnûi (PP e PSOE). Pai partîts catalans che a poin il
percors referendari pe indipendence (CiU, ERC, ICV-EUiA e CUP), chê
dal tribunâl costituzionâl e je une sentence politiche che e mostre
la mancjance di imparzialitât di chest organisim e che no larà a
cambiâ il procès pe indipendence inviât in Catalogne. Judizis
similârs a son rivâts ancje dai sogjets che a àn saborât chest
procès, a tacâ de Assemblee Nazionâl Catalane e dal Òmnium
Cultural.
Font:
Naiz:, 26/03/14


text:
La
avocature di stât britaniche no impugnarà denant de cort supreme la
leç che e met sul stes plan galês e inglês tant che lenghis
uficiâls de Assemblee Nazionâl dal Gales. A domandâlu al jere stât
il segretari di stât pal Gales che al acusave la Assemblee galese di
jessi intervignude suntun cjamp che nol è di sô competence, ven a
dî chel de lenghe inglese. La avocature di stât i à invezit dât
reson ae istituzion galese dal moment che i riferiments al inglês a
son dome incidentâi e ce che si va a regolâ al è invezit l’ûs
de lenghe galese. Gjavade la menace di impugnazion, cumò par podê
jentrâ in vore il proviodiment al à bisugne dome de firme de
regjine.
Font:
BBC, 01/11/12


text:
A jerin sù par jù 2 mil i albanês che ai 10 di Mai a àn partecipât inte capitâl macedone a di une manifestazion inmaneade di diviersis associazions di cheste minorance. La iniziative e veve chê di invidâ il guvier a blocâ i proviodiments judicâts discriminatoris tai confronts de comunitât albanese e di domandâ la liberazion di chei che a vegnin considerâts presonîrs politics. I albanês impresonâts a son acusâts di vê partecipât a azions armadis o di vê judât cui che lis à metudis in at. La manifestazion si è davuelte cence incidents.
Font: Balkan Insight, 10/05/1o


text:
a) o voi a viodi l'Udin
b) o ai coions di fâle :)
Chei altris, da pardut, a dan lis padielis, ma jo, che o cjali la partide de curve, di dulà che si rive ben a distingui Renegie di Pereyra, ma dome par che un al à i scarpets colôr vert miluç crût e chel altri naranze.
Ve a stâi che no mi pues permeti di dâ padielis, che no sarès mai vonde precîs, ma pignatis sì, di chês vieris, che si doprin di agns, duti bozadis e magari cu la croste di frusign...
E za che o soi, magari, o zonti ancje cualchi tapon, che jo no soi mica come il diaul, e se un se ai merete, i doi ben ancje i tapons!Comencìn!
Brkic 3 pignatis su 5 e 2 tapons
Duncje, il nestri spilungon al à doi difiets, che par cumò nus fasin ancjemò pensâ al bon Handanovic. Tant pac començâ un cognom cence cuasi vocâls, che al rint difici sedi businâi, sedi incitâlu. Ae jentrade no a provin a fâ ducj insieme "Brkic! Brkic!" ma al salte fûr une robe come che a stranudassin ducj, tant al è vêr che di chê altre curve mi pâr che nus vedin rispuindût "Salute!"
Il secont difiet e je la sigurece intes robis facilis. Îr il bon Zeljko, al à fat:
a) une jessude tal prin timp che pôc i mancjave che al vignis a saludâ Zapata
b) un rinvio di pît che par pôc nol dispicjave Pazzini o cui par lui
b) une jessude di pugn su bale altissime che le à cjapade, ma... e se no tu i cjapis?
c) un rinvio che al pareve volê tirâ jù un colomp salvadi, ma che al è colât tipo 10 metros fûr de aree.
Da rest, gjavedis chestis, Zeliko al pare. Se nol jere par lui a vevin bielzâ cjapât il gol tal imprin... ven a stâi... Sperin che al deventi simpri miôr!
Coda 4 pignatis, e 3 tapons
A mi Coda mi è plasût. Visintsi che al tornave di cualchi capele, visintsi che nol zuie mâl, visints che un come lui nol è, di solit, bon di fâ zûc, ma dome ri rompilu. Ben po, îr coda al à zuiât come se al fos stât simpri des partidis, al coreve e al marcjave e la robe che mi è plasude di plui, ae fin, cuant che in 11 cuintri 9 al à dit: dispò, ma parcè ajo di butâ vie la bale ogni volte? cumò le zui! E al à zuiade, fintremai, un colp, al à fin in puarte e tirâ, che tant lu vin capît ducj che al à tirât centrâl di pueste, par che Abbiati al à butàs fûr e podessin vuadagnâ un corner! Insome, come che a disin lis vacjis cuant che a son moscjis, La Code, miôr vêle che no vele!
Danilo, 3 pignatis e 2 tapons.
Ma us disarai, soredut tal prin timp, jo e il siorut sintât dongje si sin dits: Oh, ma cui isal che 5 che al sbalie balis, là tal mieç. Podopo si sin pensât che il nestri 5 al è Danilo e insome, o sin restâts mâl. Lui al sa costruî miôr e un come lui, par capîsi, al podarès zuiâ tal mieç dal campo cuant che al vûl, si che duncje, benon, partide plui che buine, ma soredut cuant che tu zuis cuintri pazzini, che il pressing al è ancjemò convint che al sedi une trasmission viere di Italia 1, tu âs di fâ sù miôr, ches azions, che magari, si cumbina ancje di stâ plui cuiets. In ogni câs, a difindi, simpri il miôr.
Benatia, 4 pignatis e 3 tapons.
O sintevi vôs, ator, tipo "Benatia sta tornando quello di una volta" e bla bla bla. Ma ce caz disino? Benatia al è simpri fuart, al cor, al salte di testa plui di chei altris, e se nol jere par lui nancje a segnavin il prin gôl. La veretât e je che cuant che tu zuis cuntun centrocampo che no ti lasse tirâ flât e tu marcjis il miôr di chê altre scuadre ancje un siôr difensôr al sbalie. Parcè no ducj i tapons? Parcè che a mi mi plâs il Benatia che cuant che il portîr al à la bale in man si slargje par cjolile e al fâs sù l'azion. Îr nol à mai fat, anzit, al coreve indevant come un cjavrûl par cjapâ il rinvio... Cuietiti, che tu âs i pîts, mica i zocui!
Faraoni, 4 pignatis e 3 tapons.
Pôcs si inacuarzin, ma o stin fasint sù un zuiadôr che prest nol fasarà pensâ a Basta, se al mancje e che, forsite, il prossim an, al rivarà a vistîsi di celest, e no par che il colôr al è di mode. Al à zuiât joibe, il zovenot, ma al à corût istes e ogni tant al à metût dai cros che a jerin dome di butâ dentri... (Totò? Pereyra? Pronto? Soi il cross... soi ca... stoi passant! Da sêso?) Al à il difiet che se tu zuis cul Milan tu puedis sconfondilu cun che altri Faraone, ma il nestri al è plui grues e al à ancjemò di dreçâ il pît (joibe, une banane, jessint che al tirât in fal laterâl, îr un piruç, jessint che al tirât dome a vinç metros dal pâl). Par il rest, al sta cjapant sigurece, e di chê bande, tra lui Pasquale, Coda e Armero, a varessin di jessi a puest par dut il an.
Allan, 3 pignatis, 1 sôl tapon.
Ma... insome, o ai di jessi onest, îr o ai pensât: se miercus al torne Lazzari, chest al devente un centrocampo une vore, ma une vore competitîf! E no le ai cul puâr Allan, che îr, un par di colps, al à parfin tacât a schiribiçâ int cun 10 agns di balon di A plui di lui su la schene. Benon, però... dopo tu âs di dâle, barbebilite! E podopo, cuant che tu la pierdis, i vularès cori daûr ae bale, pluitost che fâ fente di. In ogni câs, no sai parcè, ancje chi la viôt ben, plui indevant, e anzi, se invezit di tirâ une puce a Abbiati, che nol è à nancje nasade, al vês tirât une biele fusilade (ancje di ponte, par ce di no) al à varès viodude une vore ben ancje îr!
Pinzi, 4 pignatis e 4 tapons.
Ca disin ce che vuelin, il Pinzi di chest an al è come chel di l'an passât: une vore, ma une vore brâf. Al cor e al cjape balis, al cîr simpri plui spes di passâle e, udite udite, al à capît che al pues ancje tirâ in puarte! Ma la partide di Pinzi, îr, par me, e je stade dute intune azion dal prin timp: Allan al veve tacât a fâ dribbling tipo cu la sô ombre e doi fros di jerbe, Ambrosini o no mi visi cui je veve cjapade e al veve tacât a cori viers la puarte come se al ves il pevar tes mudantis, e ve li, intant che Allan a lu cjalave di lontan, Pinzi, 10 metros plui lontan di lui, i à corût daûr, lu à cjapât, i à gjavât un sgarbel dai voi, e za che al jere al à ancje contrastât il cross! Un pinzi cussì, bisugne dome sperâ che no si fasedi mâl!
Pasquale, 3 pignatis e 2 tapons.
Ma... a mi mi pâr che al vedi un pôc il freno a man tirât. Mi plasarès viodulu olsâ di plui, cuant che si trate di fâ i cros. Ae fin al varès di fâju lui, no, i cross, pluitost che Faraoni o Pereyra? Al va dit, che almancul lui nol cor di bant e che, jessint che si vinceve, al coventâve di plui viodi di chei altri che lâ a fâ gol. Cun di plui, cumò che o vin un pandolo tal mieç, lâ sul font al comence a vê un sens. Poben... al reste che ducj i tifôs a son un pocut stramps, jessint che cuant che îr nol è lât a cjapâ la bale, i àn batût lis mans, par che "al jere strac", ma se al fos stât Armero, eh....
Pereyra, 4 pignatis e 3 tapons
Trê robis mi plasin di Pereyra: al va a pressâ cun chê di cjapâle, e no di fâ fente; al è bon di saltâ l'om e no dome cuant che al è par tiere, i scarpets colôr noranze masse madure. Gjavade la tierce, che tal balon no covente a nuie, lis primis dôs îr, a àn metût in crisi il Milan. Lui, insieme cul pandolo, al è stât la clâf par vierzi la puerte dal no-zuiâ dai Ros e neris. Parcè? Parcè che mo al jere a man drete, mo a çampe, mo tal mieç... E ae fin, magari no si puès dî che al sedi stât decisîf, che la plui part des balis lis à pierdudis, ma al dave un grum, ma un grum di fastidi, e no dome par il colôr des scarpis!
Di Natale, 3 pignatis e 2 tapons
Ma... Totò al à bisugne di un colp di cûl. Îr al à provât doi tîrs al volo di chei che se ti vegnin a cjacarin ducj di te par trê dîs di file. Ma no i son vignûts. E par furtune che al è lui, si no, sâstu ce mugugnadis... E je vere che al jere li, a butâle dentri, cuant e veve di jessi butade dentri, ma ancjemò no si viôt la zuiade iluminante, a vierzi il zûc, che ogni tant al faseve e che, par gno cont, e val tant che i goi. Po dopo, al à segnât il rigôr, e cui timps che a corin nol è miga robe di nuie, soredut cuant che tal cjâf tu stâs disint rosari per che il gol, tu, tu lu vevis za fat! Da rest... Fat ben a cambiâlu, che al jere cuet za tal prin timp, tant al è vêr che al cirive di tirâ flât ancje sui corner, sedi par batiu, sedi par lâ in aree. In ogni câs, cumò che al à tacât a segnâ... i vignaràn ancje i colps di cûl!
Ranègie, 5 pignatis, 4 tapons.
Lui al à in comun cun Brkic dôs robis. Al è alt tant che doi Giovincos un parsore di chel altri, e al à un cognom che no ti ven di dîlu! Lui però al è plui fortunât, par che aromai lu clamin ducj Renegade e fieste finude. In ogni câs, e je ore di dîlu: un pandolo cussì, al udin, al jere dai timps di Bierhoff che no si lu si viodeve. Di testa lis spiçave cuasi dutis, e cuant che nol cumbinave si meteve devant par cjapâ il fal, e cuant che no lu cjapave, lu faseve. Un cussì al covente. Nus à fat tirâ sù la scuadre une vore di voltis, e cun chei scarpets che ju si viodeve parfin di Cjampfuarmit, al pâr che al vedi fat zirâ il cjâf a Mexes piês che no un papavar! Podopo ducj cumò a dîsi brâf par il gôl e il rigôr vuadagnât (ma li al è stât brâf Zapata, altri che balis) ma par gno cont al è brâf a fâ pressing e dâ fastidi inte costruzion des azions. Al cor, chest ca, e al cor tant! Îr Guidolin no lu varess gjavât nancje çuet... No rivi a dai cinc tapons par che cul pît, al è ancjemò masse cincischiôs, cualsisei robe che e vuli dî cheste peraule!
Mi pâr che son ducj,
al mancjarès Badu, Fabbrini e il Guido, ma il prin al è stâf Brâf a fâ parâ fûr Boateng, il secont nol à fat nuie, e il Guido... la imagjine parsore, cul strisson di gno pari, e dîs za dut!


text:
Tu lu fasis almancul une volte a d'an, se tu sês un pôc mat.
Forsit dôs voltis, spietant l'an che no tu rivarâs a fâlu plui.
Tu âs un zenoli a tocuts, ma baste peâlu strent.
Tu varessis milante robis di fâ a cjase, ma tu pensis che a puedin spietâ.
Tu âs la fortune di no lavorâ une zornade ju pe setemane e alore, tu decidis che ancje chest an e je vignude la ore di lâ sul Palâr in biciclete.
La strade je simpri chê: Sclaunic, Feagne, Majan, Osôf, Trasagas e Dalès.
A son 50 km, cuasi ducj di rive sù, e a fâju cuntune mountain bike di 200euros e 2 rais rots nol è di inteligjents, ma se no, ce matuçade ise.
Tu vâ costant, ancje se no planc. A covente la musiche tes orelis. Random. E tu vevis di partî almancul a sis e mieze, e in efiets, a cinc e mieze tu jeris za in pîts, ma dopo, vustu fâ di mancul di gjolditi la gulizion cu la marmelade di brugnui e i uciei che a cjantin? vutu fâ di mancul di bagnâ i pevaroncins e lava i plats? E di lei une conte intant che tu caghis?
E podopo ti capite di dut, la bici di pompâ, il russac di preparâ e soredut il cafè che tu decidis di fâ par i vecjos, jessint che no si sa cemût a son inmò tal jet, e par agnorums a son lôr che t'al àn fat a ti e e je simpri ore di ricambiâ.
E tu partissis a siet e mieze. Majan dome par bevi, Osôf intal solit supermarcjât, simpri chel, e li di fûr une polse par une seconde gulizion. lat e kinder pinguì, e no tu ti fasis nancje fastidi di mangjâ cuatri di file, che tant, lis caloriis tu lis âs za cunsumadis.
E dopo l'ultin toc, che al svuale, parcè che aromai dîs km, cuant che tu âs za fats 40, a son nuie, come inte vite. Par gustà, la spese si fâ sul puest, tal minimarket di Dalès, che podopo no àn ni melon ni robe che ti stici e alore tu gustarâs cun noranze pompelmo doi piarçui e doi yogurts. Glasignis e Banane, par jessi precîs. E ancje se li gjambis a van dulà che vuelin, tu decidis che a vâl la pene no fermâsi jù, ma lâ sù fintremai che no tu cjatis nissun, e restâ li a durmì, sveanti juste par butâti inte aghe ogni tant.
Tu tornis cjase in mieze ore di mancul, jessint di rive jù, e come ogni an no tu viodis la ore di rivâ cjase.
Tu ti jeris puartât di lei, ma no tu âs let nuie.
Tu ti jeris puartât di scrivi ma no tu âs scrit cuasi nuie.
E ancje il telefonut, che lassù nol cjape, ti à lassât cuiet.
La bielece no, chê no ti à lassât in pâs, e je corude ator ator di te dutundret, e par une volte adan almancul, a va ben cussì, di fâ chestis matuçadis.


text:
domenica 2 ottobre 2016
Lis pignatis par Udinese - Lazio
Chest an mai, e in efiets, ti passe la voie.
Come îr, che si è lâts cjase cu la disperazion, par vê viodût une scuadre inferiôr e un public ancjemò plui inferiôr di lôr.
E alore lis padielutis.
Karnezis 3 su 5.
Parcè che al à cjapât trê goi ma no savarès ce colpe dâi. A jentravin di dutis lis bandis, ce che al veve di parâ lu à parât. Al displâs vê un puartîr cussî brâf che nol covente a nuie. Il cartel al jere par lui, ma no i à puartât fortune.
Adnan 1 su 5
Il problema nol è Adnan. Lui jal à met dute, e se un al dîs il contrari, al è un che a balon nol à mai zuiât. I problemis a son altris.
- Al zuie cu la pôre. Lu sivilin inmò tal riscjaldament. Nol à mai provât un dribbling, ma fat un cross che al vedi un sens (che che i è jessût al è dome stât un butâ la bale tal mieç e vê cûl) e cualsisei zuiadôr, zuiant cussì, al fasarà schifo. Ancje un brâf. Figurinsi un che nol à masse.
- Nol leve metût in campo. Se tancj dal public a àn contestât al è par cheste presince. Sin in 10000 di nô a viodi che nol è bon di difindi e nol è bon di proponisi. No sai se al pues lâ in miôr, par che a mi mi pâr vê limits ancje tecnics (pîts di ghise) ma al reste che Jachini al è mat a metilu (o pûr lu àn obleât, jessint che Adnan al puarte bêçs in dirits dal mont arap che lu cjale)
- al zuie fûr ruole. Simpri. Nol è fat par difindi. Se propit al pues zuiâ al è di ale, cuntun daûr che al à coions di cjapâ ancje il so omp cuant che lu piert.
Heartaux 2 su 5
Grant impegn, ma i mancje la velocitât e no tu puedis dai di marcjâ keità. Però dut ce che al podeve falâ, in fase di poiâ la bale, lu à fat. E alore... di ce stino a cjacarâ. Cjatâ alc altri? Angella al fasial cussì schifo? Sumosù---
Felipe-Danilo 2 su 5
Nol è facil zuiâ cence centricjamp. zuiâ che a àn simpri la bale chei altris. Però a son difensôrs che a valin di plui di ce che a àn fat viodi îr. O almancul, une volte al jere cussì.
Badu 2 su 5
Ancje chi, grande voie, ma no si cjate e il puest che al à tal campo di cuant che a si zuie cun kums, nol è plui il so. Ma provin a resonà cussì: e se lu vessin metût tal puest di Adnan o di Heartaux? Ma nol è un difensôr... E alore?! Al varès fat un figuron. In ogni câs, no si capis parcè che Fofana dopo dos bielissimis partidis al fas panchine...
De Paul 2 su 5
L'unic cui pîts bogns. gjenerôs, par che al cor tant. Ma un che intune scuadre cussì puare tecnicamentri jo no gjavares mai. E son 2 voltis che Jachini lu gjave prin di ducj... cence peraulis.
Kums 2 su 5
Il zuiadôr al è. Inutil, intal prin cuart d'ore al pareve pardabon vê cjapât in man la scuadre. Dopo al è sparît. Pierdût. Ma no mi sint di dâi tante colpe... Se si à voie di fâ sù alc cun lui bisugni disegnâ la scuadre intune cierte maniere.
Perica 2 su 5
Jo soi content che lui al fasi viodi che al à voie che si impegne che al cor come un mat e che ducj i batin lis mans e viva perica di ca, viva perica di là. Ma ancje chi, un che al zuiât a balon al sa che cori dibant nol covente a nuie. Miôr cori ben, cori cuant che al covente. Il torel tu puedis falu in alenament. Magari ti bataran lis mans un pôc mancul, ma tu fasaras cualchi gol di plui. Perdonabil parcè che al è zovin. E in ogni cas il mior in campo.
Zapata 2 su 5
Al sta zuiant ben, e al prove a fa ce che al à di fa. Ma fantats... cence fassis, un zuiadôr come lui al è inutil. E no îr lis fassis no lis vevin.
Konè 2 su 5
Tante voie. Masse voie, cualchi volte. E dopo tal secont timp, sparît. E al è cussì di un pies. Nol leve fat zuià. Al veve di jessi cambiât subit dopo tal secont timp.
Jankto e Penaranda 2 su 5
Tai pulcini al jere un frut une vore brâf a schivâ ducj. Al cjapave il balon e al tacave a driblâ ducj chei altris fin a stufâsi. Al segnave ancje, ogni tant. Eco. Tai pulcini. Chel frut cumò al fâs felicementri il contadin.
Jachini. 1 su 5
Ricapitolant.
Adnan e Kone no levin metûts e a levin gjavâts il prin pussibil.
La scuadre no à un modul o un schema o no à une idee di zûc.
Int come Fofana, o Angella, no si capì ce che a fasin in panche
Int come Balic no si capis ce che ju vin cjolts a fa
dopo il doi a zero no si capis ce che al spietave par cambiâ zuiadors che a jerin penôs
e ancje come preparazion atletiche, ducj che de Lazion a radoplavin, a corevin plui svels e no sbaliavin un passaç par che si no altri a vevin cualchidun a cui dai la bale.
A vevin cjolt un alenador, par il dopo guidolin, che al jere zovin, biel, cuntune idee di zûc e inteligjent. Si clamave stramaccioni, e cumò o rivin a capî che (al veve zuiadôrs piês di chei chi) trop ben che al veve fat.
Tifôs. 0 su 5
Se i zuiadors no vegnin a domandâ scuse e meti la muse ju insultin e scandalo scandalo vergogna
Se i zuiadôrs a vegnin a falu a fasin compagn.... Ma ce voleso?
A crodin di jessi a rome milan torin o ju di li, che si conteste dopo une partide lade mâl cence rindisi conte che int come Immobile, Keita, Felipe Anderson a son zuiadôr tecnicamentri e taticamentri superiôrs ai nestris e si varès di sostignî e no dai pal cjâf a un operaio che al cir di stai daur a un siôr.
Podopo a fasin cagadis come lâ vie dal stadio (vergnognôs, par che cussi tu insultis l'Udinese, e no i zuiadôrs o la dirigjence) un at di viliacherie cence pari. Robis copiadis dai scuadrons di fighets par simiotâ
A cjantin robis come no stranieri che le varan sintude di chei coions de television che a batin simpri il clout su chê robe (salvo dopo sivilà Lodi se al ves di zuiâ, o pûr bati lis mans come mats a Perica par che al cor dibant). Un zuiadôr brâf al è un zuiradôr brâf. Nol à colôr ni bandiere. Sarès ore di començâ a capîlu.
Insome. O sin l'Udin. O sin une scuadre che e à di salvâsi. Cun zuiadôr che no son i plui fuarts dal mont. Se tu âs voie di vinci ogni domenie tife juve, e stin ducj miôr. Tant il colôr al è chel.
E sarès ore di finîle ancje cul devi spendere, coro avonde ridicul e ofensîf par zuiadôrs che a puedin deventâ bulos ma cussì, cun cheste tifoserie, no lu deventaran di sigure. (Jo mi visi simpri che Sanchez (Sanchez!) lis primis voltis che al zuiave e al tignive dome la bale al vignive sivilât)
Al è dut.Ancje masse.
Scrit di gelo stellato a lis 12:49 Etichetis: cartei da l'Udinese, Pignatis de Udinese
Iscriviti a: Commenti sul post (Atom)


text:
IL NADÂL DES BESTIIS
La volp e va dongje a la cjase dal vuardecjace
E e viôt alc che i fâs dismenteâ dut
Si dismentee parfin la fan, i ûfs e lis gjalinis.
E alore e drece lis orelis, par sintî ce che al sucêt!
Il vuardiecjace al è che al met a puest un arbul
So fi Marcut al picje su lis ramascjis…
balutis coloradis, miluçs ros, biscots
e a la fin parfin lis cjandelis
“Pai, cuant al rivie Gjesù bambin?” al domande.
“Al rive subit! la mame e à za preparât il gustâ e…
Tu viodarâs, ti puartarâ i regâi!”
Gjesù bambin? Regâi? La volp no capìs.
E alore e va dal çus a contâi dut
“Sint mo, çus, o ai sintût une robe…”
Il çus al scolte e al tache a zirâ i voi come che al fâs simpri cuant che al sa za dut.
“A Nadâl,” i dîs, “al è il complean di Gjesù Bambin e sicome ducj i fruts a son convints che al puarti i regâi, lui ju puarte pardabon!”
Ma ancje che curiosone da la parussule e à sintût
“Jo i crôt! Jo i crôt!” e busine “A mi mi puarte sigure i regâi!”
E il cjavrûl, che al è timit come ducj i cjavrûi,
invezit si domande: “Ma cemût isal pussibil? Cemût fasial Gjesù bambin a savê che a son ancje lis bestiis? E cemût a savê ce regâi che nus coventin?”
E il çus al rispuint: “Al covente un arbul di Nadâl e i ucieluts che a cjantin! Cussì al capìs che ancje nô bestiis festegjìn il Nadâl”
E alore ce fasino dutis lis bestiis?
A comencin a preparâ l’arbul di Nadâl:
La parussule e met un nastrut ros...
Il sghirat al met coculis...
Il çus al met cualchi plume...
Il cjavrûl si jeve sù e al ten fer l’arbul...
E... cui rivial cumò?
Al rive il tas! Cuiet cuiet come ducj i tas.
“Gjesù Bambin,” al dîs, “al varà ben altri di pensâ che a noaltris bestiis dal bosc, a ogni mût o ai puartât un pocut di muscli di meti parsore l’arbul”.
E di bot ce al sucedie?
A rivin doi miluçs ros!
Ma noooo, no son doi miluçs che a cjaminin
Al è il riç!
“Ve chi”, al dîs, “no ai tante robe di mangjâ par l'Unvier, ma se us covente alc us puarti doi miluçs”
Ma cui vanzial là jù insom da bosc?
Il cierf!
Ma il cierf nol è simpatic a nissun,
e nissun i sta simpatic a lui!
“Ce stupiduts che o sês,” al dîs il cjerf, “jo no ai bisugne di regâi! Cuant che mi covente alc di mangjâ o sgarfi sot la nêf cul mustic e lu cjati”
Ma ve, che al tache a neveâ propit cuant che l”arbul al è finît. E ancje il cierf al torne indaûr, e al dîs:
“Va ben, o stoi chi ancje jo, ma che al sedi clâr, nissun di voaltris al è simpatic, eh”
In chel, si sint la musiche dentri da la cjase dal vuardiecjace e dutis lis bestiis a van dongje.
“Al sarà ben alc ancje par nô” e domande la volp.
E il vuardiecjace,
che al cognòs ben il bosc e lis bestiis, al va fûr e al puarte a ogni bestie une robe:
par il gneur, il cierf e il cjavrûl… fen!
Par il riç scussis di patate e miluçs!
Par i ucieluts… samencis!
Par il sghirat, une vore di coculis.
E dopo ûfs par la volp e insalate par il tas.
“Ma pai” al dîs Marcut, "Ma no i puartistu di mangjâ a lis bestiis dal bosc ogni dì?”
“Tu âs reson, Marcut, ma i regâi, se tu vulis ben a cualchidun bisugne fâju simpri, e no dome a Nadâl!”
martedì 24 dicembre 2013
Il Nadâl des bestiis - Une conte di Nadâl par furlan
lunedì 23 dicembre 2013
"Une sere, intune stale..." - conte di Nadâl voltade par furlan
No sai se savês, ma se no savês no mi interesse, che jenfri lis milsietvotantendis robis che o ai tacade ancje a fâ chê di lei ai fruts. Par furlan. Ben po, lei par furlan a fruts che no capissin il furlan al è dificil. Une vore. Alore o ai provât dôs stradis. Une e je chê di contâ la storie e tignî un pac di A4 e un penarel in man. Ogni robe che tu i contis tu i fasis un disen. Son bon, ma no vonde bon, e al covente preparâsi une vore. O ai fat cussì la conte di Sante Lussie.
Une altre strategjie e je chê di voltâ una conte par talian, e scrivile par furlan daûr de copertine, zirant pagjine e mostrant i disens. Cussì i fruts a rivin a meti dongje disen e descrizion par furlan e alc a capissin. Anche chest nol è sempliç, ma voltâ par furlan mi plâs une vore, e jessint che la traduzion e je libare, che tant o ai di leile jo, o ai cumbinât di fâ ben dôs contis di Nadâl, letis ai fruts.
Us lassi chi la prime, vuê, e magari doman une altre, cussì se o vês voie podês dopralis.
Une sere un aiar fuart, ma fuart, fuartonon
Si jeve sù lis culinis ator ator di Betlemme
Pioris e ucieluts a cirin ducj di parâsi sui ulîfs
o jenfri lis ramascjis.
Dome une colombe e va a cirî ripâr
sot il tet di une stale.
Ma li dentri e jere…
Une vacjute!
E cuant che la vacjute e viôt la colombe
Joi! Contentissime! “Muuuuuuu” e dîs
“O soi dute di bessole, chi!”
“Parcè?” i domande la colombe
“Parcè che soi vecje par lavorâ tai cjamps
Dome il paron al ven ogni tant a cjatâmi.
Par câs lu viodistu rivâ?»
La colombe e cjale ma...
“Un gneur! O viôt dome un gneur sot i ulîfs sburtâts dal aiar. E mi somee ancje plen di frêt!
Al fâs brrrrrrr”
“Alore svole di corse a dîsi di vignî chi!”
E cuant che il gneur al va jenfri lis çatis da la vacjute, subite si scjalde.
Ma la vacjute e spere di viodi il so paron,
e alore i dîs a la colombe di tornâ a cjalâ
E ce viodie...
Dôs cjavrutis!
Ma dôs cjavrutis spierdudis
che a son restadis cence pastôr e ancje lôr plenis di frêt, che a fasin brrrrr
«Va di corse a dîsi ancje a lôr, che a vegni chi ! a scjaldâsi»
E cussì la vacjute e scjalde ancje chês.
E dopo la colombe e torne a cjalâ
E a viôt tancj ucjeluts
Che a svolin tal mieç dai flocs di nêf
E vie, ancje lôr li a scjaldâsi
Dentri la stale de vacjute!
Ma il paron ancjemò nol rive
E la di fûr a restin dome lis pioris
E cumò al nevee tant, e alore vie
Clame dentri ancje dutis lis piorutis
“E cumò ce viodistu” e domande la vacjute
“O viôt une lûs, la lûs di une stele!
Une stele cu la code, che si è poiade propite chi parsore!”
“E dopo ce viodistu?”
“OOOOOOOOHHHHH”
E fâs la colombe
Parcè che e veve viodût un Agnul!
Un agnul grant, cun dôs grandis alis
E chel i dîs che al à di rivâ un mus cjariât e strac che al domandarà di jentrâ inte stale
Ma la vacjute e viôt che a jerin in masse
Dentri ta chê stale e alore cemût podevie fâ
A tignî dentri ancje il mussut?
A sarès lade jê fûr da la stale rompint la cuarde che la tignive peade.
Ma ve che in chel la puarte si vierç e al jentre un om
Ma nol è il so paron, ma un altri om, un forest
Che al domande se al è puest par trê!
“Trê? Ma no dome trê!” e dîs la colombe "Cuatri!”
Il mus, L'om, La sô femine e...
il frutin che al à di nassi!
E dutis lis bestiis a son contentonis, di chê gnove, dutis fur che la vacjute che no rive a rompi la cuarde.
Ma alore, ve che chês altris bestiis a disin: "A nin fûr nô, par lassâ il puest" E a tachin a lâ fûr de stale:
Il gneur, lis cjavris, i uciei, e ultimis lis pioris!
La vacjute e je ancjemò peade,
Ma cumò il so flât cjalt al covente, parcè?
Parcè che al è nât un biel frut che al à bisugne di jessi scjaldât!
E cussì la vacjute no je plui di bessole!
A rivin di ogni bande, contadins e pastôrs, par viodi che frut: Gesù Bambin!
_________________
il libri voltât par furlan al è "Una notte, in una stalla"
Scrit di gelo stellato a lis 10:51 2 salvadis che a vevin alc ce dî Etichetis: contis par furlan, flabis di fruts, un pôcs di afars mei
mercoledì 18 dicembre 2013
Zulugne strache
Scrit di gelo stellato a lis 22:34 0 salvadis che a vevin alc ce dî Etichetis: haiku par furlan
domenica 15 dicembre 2013
Il strisson par Udinese - Torin
E vuê si torne al Friuli a viodi l'Udin, sì!
E al è un biel pôc che no si zuie, tal fratimp al è rivât il frêt.
E al è un biel pôc che no si cjate il Torin cun plui ponts di nô.
E al è vignût soreli e la fumate, proviodude, e je lade vie.
E ancje se dopo al vignarà frêt, e somee propit une biele partide par viodi zuiâ ben a balon.
La ultime, cu la fiorentine, e je stade une siore partide, e ancje chê cu la juve e je stade une vore, ma une vore biele.
Cul Napoli no sai, no le ai viodude, ma mi pâr che i nestris a sedin tornâts in sest.
E vuê o speri intun tocunt di partide di Maicosuel, intun gol di Totò e parcè di nô, che magari al rivi a zuiâ cualchidun gnûf che o vin metût in naftaline, Zielinski o Merkel, par dî un doi, ancje se o ai pôre che ju viodarìn une vore pôc, al Friuli, chescj doi.
Par il cartel o vevi fat dome il disen, ma al jere vueit.
E alore mi soi visât di cuant che di piçui si diseve "acatoro" cuant che si zuiave di corida, cuntune piece rosse e doi dêts tal puest dai cuars. E soi lât a viodi ce che al voleve dî.
"Acà", ven a stâi "qua" par spagnûl.
Ma par furlan si dîs plui o mancul compagn, e alore, mi soi dit: A ca, Toro, al è Udin!
Scrit di gelo stellato a lis 10:17 0 salvadis che a vevin alc ce dî Etichetis: cartei da l'Udinese
sabato 14 dicembre 2013
Domande perdon
Scrit di gelo stellato a lis 07:13 0 salvadis che a vevin alc ce dî Etichetis: haiku par furlan
giovedì 12 dicembre 2013
Sante Lussie: parcè si puarte i regâi?
Cualchidun al savarà plui di me, ma cirint storiis su Sante Lussie o ai cjatât une leiende une vore biele e verosimile sul parcè che si puarte i regâi a Sante Lussie.
Alore, di vêr al è che a Verone, la glesie di Sante Agnese e je dediade ancje a Sante Lussie.
Vêr al devi jessi che tal XIII secul e jere stade une malatie dai voi che e svuarbave (pensi une infezione, nuie di maraveâsi) soredut i fruts.
A Verone, alore, il popul al à decidût di domandâi la gracie a Sante Lussie fasint fâ ai fruts une cjaminade discolçs e cence manteline...
Si, discolçs a Dicembar, o vês capît ben.
Al pâr che la malatie dai voi e fos passade (nuie si sa di trops che a son muarts di rafredôr e polmonite), ma dopo, clâr, la procession da frutins inglaçâts e je lade indevant.
Ma cemût convinciju che a vevin di lâ indevant discolçs?
Facil!
La Sante, cuant che a saressin tornâts a cjase, i varès fat cjatâ lis scarpis plenis di mangjative (ta chê volte, di bonbons plui tart) e alore si che si leve volintîr, inte atuâl sede dal Comun di Verone, palaç Barbieri. Cheste robe e motive ancje la usance, fintremai di cualchi desene di agns fa, che si metesin lis scarpis lustradis, par cjapâ i regâi di puare Lussie, a cjaval dal so mussut.
Il parcè dal mus, no lu sai, ma disin che a pensâ a une femine che e à di puartâ une vore di pês e a ven dal Paradîs, si stâ pôc a pensâ a la bestie che plui di dutis a covente par puartâ pês... il mus.
E alore, usgnot, Sante Lussie e rive ancje lâ di me. No sai ce che mi puartarà, chest an, purtrop, no à bêçs, e mi sa che mi tocjarà fâi un prestit jo, se ai voie di vê alc. Soi cuasi sigûr che mi vedi cjolt un pâr di mudantis dai cinês, di chês a doi euros, che mi fasin simpri une vore ridi.
Dopo o speri intai datars, e intes fisotis secjis, ancje se mi fasin simpri pedeâ.
Che po, magari, no savês che cu la scuse di Sante Lussie si oten dôs robis: si fâs lustrâ lis scarpis al frut, e podopo se nol va a durmî adore la Sante, se lu cjate sveât, lu svuarbe cu la cinise!
Ah, us saludi ancje cunte poesie di Pre Bepo Marchet, une vore anticonformiste :)
Sante Luzie benedete,
àò di dile propri sclete?
Jo i vorès dal to bon cûr
un plasej …devantdaûr!
àò di dile propri sclete?
Jo i vorès dal to bon cûr
un plasej …devantdaûr!
Ce mi zovie mai la viste
su la tiere cussì triste?
Ce ào di fâ mo’ dai miej voj
quan’che il mont al è un imbròj?
Ce biel viodi chês maséris,
chest ledàn, chestis tristeris,
chestis tantis robarîs
par chel mostro di paîs !
Viodi musis rabeòsis,
onglis lungjs e cragnôsis,
balarìns e cjocheljs
ch’a blestemin sot lis stelis!
Ce biel gust viodi frutatis
sgherlis, sòcis, sfazzadatis;
o fantàz cussì dordei
ch’a no san cjatâ di miej!
Sante Luzie benedete,
ào di dîle propri sclete ?
No saréssial miej sèi vuarp
e pa l’anime e pal cuarp?
ào di dîle propri sclete ?
No saréssial miej sèi vuarp
e pa l’anime e pal cuarp?
di Pre Bepo Marchet
Scrit di gelo stellato a lis 18:12 0 salvadis che a vevin alc ce dî Etichetis: contis par furlan, diari, Sante Lussie
mercoledì 11 dicembre 2013
Une storie par Sante Lussie
Mi capite di lei ai fruts, di cualchi timp in ca.
Jessint che o ai di fâlu par furlan, e che i fruts che i lei no lu capissin cuasi nuie, o cîr di cjatâ cualchi truc. Îr o ai tentât cheste strade:
- o ai voltât une storie di Sante Lussie che o ai cjatade par talian in tocuts furlans
- par ogni tocut intant che lu contavi a tignive sotman un A4 e un penarel neri
- o fasevi un disen une vore sempliç che al contas il test e lu regalavi ai fruts
No sai se al è vignût tant ben, come esperiment. Un frute dopo doi minûts e à tacât a vuicâ "che noiaaaaa... Quando finisce questa storiaaaaa"
Podopo i ai dât il dissen e je e à tacât a vuicâ:
"che noiaaaaaaa, quando dipingiamo questo disegnooooo"
Cun chel o ai capît che e jere fate cussì di defaul e soi lât indenant.
Che altri 14-15 fruts mi pâr che la storie ben o mâl la vedi capide e si no altri son lâts vie cuntun dissen di colorâ.
E alore no mi coste nuie lassâusale achì, juste par inzornâ il blog.
LA STORIE DI SANTE LUSSIE
Cuant che Sante Lussie e jere lade in Paradîs e jere une vore, ma une vore zovine, cuasi une frute.
Instès e veve doi voi dolçs e e jere simpri zentile e ninine.
Jessint che o ai di fâlu par furlan, e che i fruts che i lei no lu capissin cuasi nuie, o cîr di cjatâ cualchi truc. Îr o ai tentât cheste strade:
- o ai voltât une storie di Sante Lussie che o ai cjatade par talian in tocuts furlans
- par ogni tocut intant che lu contavi a tignive sotman un A4 e un penarel neri
- o fasevi un disen une vore sempliç che al contas il test e lu regalavi ai fruts
No sai se al è vignût tant ben, come esperiment. Un frute dopo doi minûts e à tacât a vuicâ "che noiaaaaa... Quando finisce questa storiaaaaa"
Podopo i ai dât il dissen e je e à tacât a vuicâ:
"che noiaaaaaaa, quando dipingiamo questo disegnooooo"
Cun chel o ai capît che e jere fate cussì di defaul e soi lât indenant.
Che altri 14-15 fruts mi pâr che la storie ben o mâl la vedi capide e si no altri son lâts vie cuntun dissen di colorâ.
E alore no mi coste nuie lassâusale achì, juste par inzornâ il blog.
LA STORIE DI SANTE LUSSIE
Cuant che Sante Lussie e jere lade in Paradîs e jere une vore, ma une vore zovine, cuasi une frute.
Instès e veve doi voi dolçs e e jere simpri zentile e ninine.
Parfin San Pieri, che al jere dispès un pôc rabiôs, la veve cjapade in simpatie e la tratave come une pipine.
Sant Pieri al jere vieli, cu la barbe lungje lungje, ma al viodeve inmò une vore ben, e al veve viodût che Sante Lussie no jere dal dut contente.
Cussì la veve clame par domandâi ce che e veve e jê i veve dite che i mancjave di no podê viodi lis cjasis e i puârs dal so paîs.
Sant Pieri, pense che ti pense, nol rivave a cjatâ une maniere par contentâle e alore al veve decidût di lâ a domandâ al Signôr.
Tal puest di une rispueste al veve viodût colâ di adalt une clâf piçule e d'aur. La veve cjapade sù e al veve domandât a ce che e servive.
Il Signôr i veve mostrât un barcon che al deve sul mont intîr e i veve dite di consegnâ chê clâf a Sante Lussie. Sant Pieri content come une pasche, al jere corût come un mat, a puartâle a Sante Lussie.
Insieme, Lussie e Pieri a jerin lâts sù suntune nule e a vevin cjatât il barcon, lu vevin vierzût cu la clâf e Sante Lussie a veve viodût il so paîs.
La Sante, contentone, par un grun di timp e jere stade cuiete e no veve plui domandât nuie. E durmive come intal bombâs dentri di une nule.
Une brute gnot, però, Lussie si jere sveade par che e sintive a vaî e a lamentâsi. I pareve propit che chês vôs a vignissin dal barcon sul mont.
Cussì e jere subite corude a vierzi il barcon cu la sô clâf e e veve scuviert che ducj i fruts a vaivin parcè che a jerin puars e cun di plui i grancj ju tratavin mâl.
E cussì ogni dì e veve tacât a lâ sul barcon e a cjalâ, ma ogni volte e viodeve che i fruts a vaivin di plui e ancje jê, cussì, e jere simpri plui malinconiche.
Il Signôr, alore al veve clamât Sant Pieri e i veve dit che al saveve parcè che la Sante e jere cussì malinconiche: parcè che no podeve judâ i fruts puars.
E cussì al veve decidût di mandâle une volte a dan, propit il dì che e jere lade in Paradîs, a puartâ un pocje di felicitât a chei fruts. Sante Lussie e jere fûr dai semenâts pe gjonde!
Ma ce podevie puartâi a fruts? In Paradîs nol jere nuie, ne negozis di zugatui, ne pasticeriis... Ma Sant Pieri la veve clamade e i veve mostrât un altri barcon. Un barcon tal mieç des stelis.
Cjale là, i veve dit san Pieri, là al è il spazi, ce viodîstu ? E Lussie e veve cjalat e a veve viodût... un balon, un cjavalut, un trenin, une pipine...
A jerin i zugatui che i fruts viziâts e mai contents no dopravin plui, chei che non vevin plui bisugne di lôr... Sante Lussie e veve tacât a cjapâju su.
E veve jemplât cussì une vore di sacs di zugatui, ma cemût podevie fâ a puartâju ai fruts? A pesavin masse ! "Cui la jude", al veve domandât Sant Pieri.
"La judi jo..." e veve rispuindût une vosute, e al jere un mussut, piçul ma une vore ninin e plen di voie di judâ la Sante... Va ben! I veve dite Sant Pieri.
E di chê volte, ogni gnot devant dal 13 di Dicembar, la dì che e jere lade in Paradîs, Lussie e il so mussut a puartin i regâi a ducj i bogns fruts!
Sant Pieri al jere vieli, cu la barbe lungje lungje, ma al viodeve inmò une vore ben, e al veve viodût che Sante Lussie no jere dal dut contente.
Cussì la veve clame par domandâi ce che e veve e jê i veve dite che i mancjave di no podê viodi lis cjasis e i puârs dal so paîs.
Sant Pieri, pense che ti pense, nol rivave a cjatâ une maniere par contentâle e alore al veve decidût di lâ a domandâ al Signôr.
Tal puest di une rispueste al veve viodût colâ di adalt une clâf piçule e d'aur. La veve cjapade sù e al veve domandât a ce che e servive.
Il Signôr i veve mostrât un barcon che al deve sul mont intîr e i veve dite di consegnâ chê clâf a Sante Lussie. Sant Pieri content come une pasche, al jere corût come un mat, a puartâle a Sante Lussie.
Insieme, Lussie e Pieri a jerin lâts sù suntune nule e a vevin cjatât il barcon, lu vevin vierzût cu la clâf e Sante Lussie a veve viodût il so paîs.
La Sante, contentone, par un grun di timp e jere stade cuiete e no veve plui domandât nuie. E durmive come intal bombâs dentri di une nule.
Une brute gnot, però, Lussie si jere sveade par che e sintive a vaî e a lamentâsi. I pareve propit che chês vôs a vignissin dal barcon sul mont.
Cussì e jere subite corude a vierzi il barcon cu la sô clâf e e veve scuviert che ducj i fruts a vaivin parcè che a jerin puars e cun di plui i grancj ju tratavin mâl.
E cussì ogni dì e veve tacât a lâ sul barcon e a cjalâ, ma ogni volte e viodeve che i fruts a vaivin di plui e ancje jê, cussì, e jere simpri plui malinconiche.
Il Signôr, alore al veve clamât Sant Pieri e i veve dit che al saveve parcè che la Sante e jere cussì malinconiche: parcè che no podeve judâ i fruts puars.
E cussì al veve decidût di mandâle une volte a dan, propit il dì che e jere lade in Paradîs, a puartâ un pocje di felicitât a chei fruts. Sante Lussie e jere fûr dai semenâts pe gjonde!
Ma ce podevie puartâi a fruts? In Paradîs nol jere nuie, ne negozis di zugatui, ne pasticeriis... Ma Sant Pieri la veve clamade e i veve mostrât un altri barcon. Un barcon tal mieç des stelis.
Cjale là, i veve dit san Pieri, là al è il spazi, ce viodîstu ? E Lussie e veve cjalat e a veve viodût... un balon, un cjavalut, un trenin, une pipine...
A jerin i zugatui che i fruts viziâts e mai contents no dopravin plui, chei che non vevin plui bisugne di lôr... Sante Lussie e veve tacât a cjapâju su.
E veve jemplât cussì une vore di sacs di zugatui, ma cemût podevie fâ a puartâju ai fruts? A pesavin masse ! "Cui la jude", al veve domandât Sant Pieri.
"La judi jo..." e veve rispuindût une vosute, e al jere un mussut, piçul ma une vore ninin e plen di voie di judâ la Sante... Va ben! I veve dite Sant Pieri.
E di chê volte, ogni gnot devant dal 13 di Dicembar, la dì che e jere lade in Paradîs, Lussie e il so mussut a puartin i regâi a ducj i bogns fruts!
Scrit di gelo stellato a lis 15:10 0 salvadis che a vevin alc ce dî Etichetis: contis par furlan, flabis di fruts, Sante Lussie
Iscriviti a: Post (Atom)


text:
Lets in Ostarie:
CONTIS DI FAMEE
di Raffaele Serafini
CE LIBRI ISAL?
Un librut di chei de golaine de Kappa vu La Comugne
, che e ten dentri sedi la riviste, sedi oparis di narative furlane. Al è fat dut di contis, scrit di Raffaele Serafini e finalist dal Premi San Simon 2014. Lunc 128 pagjinis, al coste 12euros e al à dentri 14 contis, plui une che e fâs di cornîs.
MA CUI ISAL L'AUTÔR?
Raffaele Serafini
, al è il nestri e vuestri Ostîr de Ostarie, che al à fat des contis curtis une direzion di ricercje de sô narative e al scrîf di spes di gjenar fantastic, ancje se nol dinee chei altris. Altris contis sôs si puedin cjatâ su cheste ostarie inte pagjine dal Ostîr
. In bande de Ostarie, l'autôr al à ancje il blog gelostellato
, par talian, e Salvadeat
, par furlan. Al scrîf pensîrs e al met fotografiis suntun altri
. Al à vût publicaziont se ricognossiments in cetancj concors, sedi in lenghe taliane, sedi in lenghe furlane, ma cheste e je la sô prime publicazion.
Une schirie di contis curtis ispiradis aes vicendis di une famee dal Friûl de basse (Talmassons, Vuirc, Listize e paîs li ator), intai agns che a straviersin dut il Nufcent fintremai a rivâ in dì di vuê. Imagjinant di cjatâ lis contis intun futûr pussibil, si domandîsi, o miôr, si domande a une cyborgane, ce che al è di vêr. Dentri si cjate storiis curtissimis, e cualchidune plui lungje, che e van devant e in daûr tal timp par contâ, in maniere moderne e une vore lontane de imagjine classiche dal furlan, fats maraveôs e misteriôs, dongje di altris une vore plui normâi. Si passe dal diaul a pes che a slusin, di sassinaments familiârs a matrimonis, di becadis di lipare a cjacaradis normâls, di ogni dî. Vierzint la cuviertine si cjate ancje une "acuile" che e pant l'arbul gjenealogjic de famee des contis. Insom e je une post-fazion di Carli Pup.
MA A CUI I PUEDIAL PLASÊ?
A chei che a an plasê di lei contis curtis che ancje se a cjacarin di robis normâls a son scritis in maniere origjinâl e che a doprin un lengaç moderni e svelt. A chei che no sopuartin lis Contis di famme intundudis come sempliç ricart dal furlan "salt e lavoradôr" che al è bon dome di cjapalis e frignâ, ma ur plasin lis atmosferis cupis, i elemnets magjics e lis sfumadirs neris e cun cualchi tristerie. A chei che an gust di imparâ alc dal Friûl e sul furlan cence inacuarzisi, leint cualchi biele storie.
E SE O AI VOIE DI CJOILU?
Si pues cjapâsi sù e lâ a cjoli une copie scontade drets tal paîs dal autôr, a Sclaunic, li de mercerie-tabachin Gomba
, in place, (se si è fortunâts si pues ancje cjatâ cjase l'autôr, al numar 6, - o visâlu prime - e fâsi firmâ il libri).
Si lu cjate in cualchi librerie di Udin, o ancje li di Onde Furlane, in vie Volturno.
E ancje passant a Cjampfuarmit, da Artecornici


text:
Ai
19 di Otubar lis organizazions che a rapresentin lis comunitâts
serbis in Montenegro a àn dât fûr un apel unitari aes autoritâts
di Podgorica, di Belgrât e ancje de Republiche Srpska de Bosgne par
domandâ che si impegnin a difindi la lenghe serbe e l’alfabet
cirilic in Montenegro. Dopo de separazion de Serbie, la Costituzion
dal 2007 e previôt che il montenegrin, o sei la varietât
serbe-cravuate fevelade ta cheste aree, al sedi la uniche lenghe
uficiâl dal paîs. Intal 2011 e je stade fate buine une leç su la
educazion là che si fevele di “lenghe e leterature
serbe-montenegrine, bosgnache e cravuate” che e somearès cjalâ
plui a chestis varietâts che no al serp standard. Intal ultin
censiment i citadins dal Montenegro che si declarin serps a son
mancul dal 30%, ma chei che a àn il serp tant che lenghe proprie a
son passe il 40%, ven a dî plui di chei che a disin di vê tant che
prime lenghe il montenegrin. Cundut che no si sintin minorance, lis
organizazions serbis a domandin che lis autoritâts dal Montenegro ur
ricognossin almancul chei stes dirits che e gjolt la minorance
albanese tant che une educazion inte lôr lenghe e une cuote
proporzionâl di rapresentance intes aministrazions statâls.
Font:
Balkan
Insight,
20/10/14


text:
mercoledì 20 aprile 2016
Il strisson par Udinese - Fiorentine
Nuie ce dî... Brâfs ducj, chest colp.
Scrit di gelo stellato a lis 23:34 0 salvadis che a vevin alc ce dî Etichetis: cartei da l'Udinese
domenica 17 aprile 2016
Il strisson par Udinese - Chievo
Strisson une vore just. Dopo un sbit di partide si viodeve che a vevin voie di zero a zero.
A àn fat zero a zero. Pocjis ideis, pocje voie, e una partide noiosute e inutile.
Par fortune un toc di salvece ancje cheste domenie nus a l'àn regalade chei altris, come i Verone che al va a pari cul Frosinon... Aromai si cjale ducj a chest an che al ven... :(
venerdì 1 aprile 2016
Al è un leon
Scrit di gelo stellato a lis 19:05 0 salvadis che a vevin alc ce dî Etichetis: haiku par furlan
Iscriviti a: Post (Atom)


text:
domenica 28 febbraio 2010
Il cartel par la Udinese cul Inter
Pocjis peraulis... sperìn che zuin ben e di vê cûl.
Se dopo o pierdìn istes cul solit gôl al 95esin in mischie... pazience.
Scrit di gelo stellato a lis 13:43 0 salvadis che a vevin alc ce dî Etichetis: cartei da l'Udinese
venerdì 26 febbraio 2010
Comuniscj a Rivignan e Serial Killer a Udin
E je vere, al è un pôc che no us conti ce che o scrîf.
In efiets, o scrf plui par talian, che par furlan, o almancul al è cussì in chescj doi mês dal 2010.
E je ancje vere che o crôt une vore al fat che un scrit, voltât in lenghe diferente dal autôr, al puedi, a seconde, pierdi o vuadagnâ.
O almancul cussì mi capite a mi, che dispès, cuant che o volti par furlan alc di talian mi cjati a cjatâlu ancje plui biel, ancje parcè che o pues permetimi di no jessi aderent ae version iniziâl e cambiâ ce che mi covente come che a mi pâr.
In ogni câs lis trê contis che a podês cjatâ su lis trê Comugnis che si presentin usgnot a Rivignan a son dutis pensadis e scritis par furlan, ancje se a esist ancje la version taliane (che in chescj trê câs e fâs cagâ :).
Poben, dute cheste menade par dîus che se usgnot no vês un caz di fâ e us va di vignî a sintî un pôc di rock acustic di chel bon e cualchi conte, ben, vignît a Rivignan aes 9.
O speri ancje che a sedin lis fotografiis che o cjatàis inte Comungne numar 16 e che o podês viodi une inte locandine in bande.
FIGHISSIMIS!
Dopo, za che o soi, us dîs ancje di un altri apontament di usgnot, ven a stâi la presentazion dal libri "L'ombra del falco" di Pierluigi Porazzi, un furlan di Tarcint che al fâs l'avocat a Udin e che al à publiche par i tipos de Marsilio un noir thriller.
Bon, disarês voaltris, e ce nus interessie?
Us interesse parcè che il libri al è ambientât nuiemancul che a Udin!
Jo lu stoi leint e al è bon, e al va vie che al è un plasê.
Propit îr di sere, par dî, no mi ano copât doi poliziots in vie Brenari, cuissà se il detective, che al passe plui timp ae taverna dell'angelo a bevi che inte cuesture di viâl Vignesie, al rive adore a cjapâ il killer...
Se us interesse il libri, a part comprâlu, o podês ancje vignîa sintî Pierluigi ae librerie Moderna di Udine, ore 18.00
Jo o varès di jessi sedi a Udin sedi a Rivignan.
Bon.
Vonde par vuê. :)
Scrit di gelo stellato a lis 11:30 2 salvadis che a vevin alc ce dî Etichetis: libris ambientâts in Friûl, robis che o scrîf
domenica 7 febbraio 2010
il cartel par la Udinese cul Napoli
Poben... l'impuartant al jere vinci, e vin vinciût.
E la pizza si pues dî che la vin mangjade, anzit... le à mangiade Totò. :)
Scrit di gelo stellato a lis 17:28 0 salvadis che a vevin alc ce dî Etichetis: cartei da l'Udinese
giovedì 4 febbraio 2010
Rock & Nêf
Us isal mai capitât scuvierzi che un dal paîs al cumbine alc di bon e di cjatâti a pensâ "Ah, ma al fasial chê robe lì?"
Dài, dài, sì che us è capitât! Soi convint.
Di chês robis che tu pensis simpri che chei di cjase a fasin robis pôc professional e chei di lontan invezit...
A mi mi è capitât cualchi an fa cui Jar of Bones, che al è un comples, come che a si diseve une volte, ancje se chescj ca, plui chê sunâ intun comples, il comples lu àn intor, e a si clame rock!
Al è cussì che i ai dit al me amì di Vicenze, che o clamarìn Cidin, (no, nol mangje i gjats, no stêt procupâsi, ancje se la foto...), un che al à intor il comples dal scrivi, come me (a ognun il comples che si merte), insome, i ai dit: "Oh, viôt, cjastronat, che a fin dal mês a vegnin a sunâ i miei amîs (che a no son miei amîs ma si dîs simpri cussì) propit lì a vicenze, viôt che o ven jù e si va ducj i doi a viodiju!"
Cidin, che al è un di chei fissâts cul metal, ma cussì fissât che al à vût il coragjo di dîmi che l'ultin disc dai Metallica nol è tant mâl (cuant che jo i ai dite che al fâs scuasit cagâ), a mi à dit di sì, ancje se nol veve nancje idee di dulà che al jere che bûs di cûl (anzit, bûs di jack) di puest dulà che a sunavin.
Ven a stâ che però, par motîf che no stoi chi a dîus, juste la date dal conciert, sabide stade, o jerin ducj i 2 a Bologne, a fâ fente di jessi part di une cjase editore. "Benon!" i ai fat "No problemo, si fermìn a viodi il conciert tornant indâur"
"Perfet" mi fâs lui "Cussì si fermin a saludà la mê murose che e lavore in hotel propit lì che sunin i toi amîs."
Insome.
O rivin a Vicenze to 9 di sere e chi si tache a ridi.
Tal hotel o cjatin doi personaçs che a piturâju si stâ di mancul che a contâ di lôr!
Personaç numar 1
1) il paron dal hotel che come che o sin jentrâts nus cjale e nus fâs: "No sarîs mica di gjestre, voaltris?" (naturalmentri lu a dit par vicentin) e no pos crodi, "nooooooooo" i fasin, e pardabon che e jere vere, si no chel lì nus faseve la piel. Invezit, rassicurât dai cjavei luncs di Cidin e dai rincjns di vacje che o vin ducj i 2, al à tacât a fânus sù un cjastiel di cjacaris di ogni fate, des barzeletes a lis batudis a sfont sessuâl, di chês politichis a chês su lis feminis!
Insome... nol è stât facil disbrigâsi, ma si come al à fin i vin scrocât aperitîf, bire, nachos e salse messicane... bon, dai, lu perdonìn
2) personaç numar 2
Un fenomeno! un frutin che al varà vût 14-15agns e che al jere lì a fâ stage par l'istitût alberghiêr. La murose dal me amì e jere disperade, par che i veve rot i coions dut il dopomisdì e dopo vei fat netâ ancje lis butiliis da l'orzata e de cedrade, che aromai no si tocjavin plui di 20agns, no saveve plui ce fai fâ. Bon, a ogni mût nol jere chist l'impuartant, l'impuartant al jere che i vin domandât se al saveve dulà che al jere chist jack hole, par lâ a viodi il conciert.
De sô rispueste o vin capît che:
- il jack hole al jere un bûs di puest di 5x5 metros
- si paiave 10 euro di jentrade e di plui pes consumazions parcè che al jere un circul di no si sa ce robe
- no si mangjave nuie
- lu si cjatâve dopo il porno shop, il locâl par scambiscj e prime dal locâl de lap dance
- al jere cuasit impussibil che saltassin fûr vîfs
Insome... disìn che nus à un pocut scoragjât, ma par fortune che jo e Cidin o sin une vore rock e no si sin tirâts indaûr...
Risultât?
- o vin paiât 3euro la jentrade e 3 euro la bire
- il puest al jere avonde grant e cuntun palco dignitôs par fâ i concierts
- no si mangjave nuie, ma difat a nol jere un pub, ma un locâl par concierts
- e jere ancje cualchi buine gjate, di chês cul cûl a altece dai dincj.
L'uniche robe vere e jere che si cjatave tal mieç di une schirie di locâi dulà che la comunicazion dal lengaç dal cuarp e jere une vore disvilupade... e cuant che o sin smontâts tal puest sbaliât a lu vin capît di bessôi...
la signorine che jentrave devant di no e veve une cotule une vore rock, ma si capive che e leve par dut fûr che al conciert dai Jar of Bones!
Cussì o sin tornâts vie come i ultins doi sfigâts di chest mont che la uniche robe che a cjapin al è il frêt
Nuie pôre
O cjatin il puest just e prin di jentrâ o din une cjalade adalt.
"Nevejal?" Mi fâs Cidin (in vicentin, of course)
"Naaaaaaaa" i rispuint jo!
Benon!
O sin dentri
Nin a bevi une bire e ancje a saludâ il jar di Sclaunic, che a viodi un paesan in ta chel bûs di cûl al devi vê pensât che o soi dut coion, o soi un ologram di mê stes, o che la rane che al veve lecade par preparâsi a sunâ e jere lade di mâl.
Nuie pôre.
O pensâvin di sei tart, e invezit o vin rivât ancje a viodi, tal ordin:
- doi tocs di un comples (e chel che al cjantave cualchi comples lu veve sul serio) che al faseve cover businadis dai motorhead (o no mi visi nancje di cui)
- un comples une vore figo che al faseve cover dai A Cais Dopo Cene (bassist e chitarist une vore bulos, cjantant spudât al origjinal ancje se al someave cat stevens finît sot di une camionete, e baterist rabiôs come se sot lis bachetis al ves vût chel che i veve taconade la murose)
- un comples di zovenuts cuasit insopuartabil che al veve tocs noiôs scrits par une cjantante cu la vôs come chê di Dolores O Riordan cu la passare strente intune smuarce e une pantiane sot i dincj.
(di fat ogni volte che a stavin par tacâ un toc gnûf jo e Cidin a si disevin: "sperìn che e sedi une cover, sperin che e sedi une cover...")
Poben, ven a stâi che durant chiste fantacine gaudente o tachin ducj a là vie! Di trente-cuarante personis che o jerin lì ator a restin si e no metât! Cel sucedial? Boh? Mah? Su ju dret ledrôs... Poben... ce che al è!
"Nuie pôre" i fâs al me amì "Fiditi che i jar of bones a sunin simpri a manete, sedi par 100 sedi par doi di lôr"
Sì!
Al je propit cun cheste cjançon che àn viert il conciert, e jo e Cidin, ancje se o vevin sintût il CD in machine fin ta chel moment, nus è plasude un grum.
L'acustiche e podeve jessi miôr (o pensi jo§), forsit i tocs a son a trats derivatîfs (al pensave Cidin), ma dal vîf...
Dal vîf a spachin!
Vait a viodiju, se us capite, e anzit, vigneit a viodiju, che il 27 a presentin il gnûf disc al Matisse (si si, li da lis fricis) e no si paie nancje. Di miôr di cussì!
Insome, fasintle curte. Si sintìn di sclop dut il conciert e finalmentri a rivin a sintîs di gnûf il rock tal sanc. Un'orute o pôc mancul di une performance cui cuintricoions e a son lis dôs.
Ore di là,
Jo o vevi la frute che mi spietave cjase e i vevi dite che e preparàs une torte che e sarès rivât cirche un'orute prin.
Cidin al veve la murose che e finive i agns e che lu spietave cjase adore par fâsi fâ la fieste.
Insome..
O nin fûr dal locâl e...
LA NÊF!!!
Putanace la miserie trope nêf.
Par tiere e par aiar! Di viodi mancul che un vuarp cence cjâf!
"Ce fâstu, ti fermistu a durmì ca" mi fâs Cidin.
Ma jo o soi rock, pues crodi. No no, vie, FUUUUUCK!
e vie inte autostrade viers Udin a..... ... ... 50 a l'ore!
Trê corsiis, dutis blancjis, il neteveris che al pareve un Don Chisciotte cuintri i mulins, la machine che e leve mo di ca e mo di là. Tor trê e mieze di matine, dopo un'ore che no viodevi nissun, inte strade, mi soi cjapât il lusso di frenâ, fà un cercli inte autostrade e là cinc metros cuintri man!
Almancul a pues dì di vele fate!
Ancje chest al je rock. :)
Bon, lungje zornade e lungje pagjine di diari,
Voaltris vait a viodi il Jar of Bones, se us capite, e sperait che a nol nevei!
Scrit di gelo stellato a lis 19:41 0 salvadis che a vevin alc ce dî Etichetis: musiche di furlans
lunedì 1 febbraio 2010
LA BOLP, IL GJAT E LA SURÎS
C'era una topina molto affamata, che si chiamava Lulù, voleva sempre mangiare. Un giorno trovò un buco nel muro della cantina e disse: "Non ci vedo più dalla fame". Entrando, la topina prima vide una stanza di dimensioni modeste, buia, polverosa, colma di frutta e verdura, di bevande e soprattutto Lulù annusò un odore a lei familiare ed esclamò entusiasta: "Che fortuna aver trovato questa fessura, perché è piena di formaggio". La topina mangiò tutto ciò che vide e diventò così grassa che disse: "Mmm... che buono questo formaggio, è di Parma...oh no! Sono diventata troppo cicciona e non riesco più ad uscire dal buco!"
Ella cominciò a gridare e un gatto di nome Ciotto, che passava di lì, entrò dal buco della dispensa e vide il topo e disse: "Che bel bocconcino! Si vede che ha mangiato il formaggio di Parma!". Il gatto si mangiò il topo e diventò così grosso tanto da non riuscire più ad uscire. Il gatto iniziò a miagolare, e in suo aiuto accorse una volpe, però, essendo molto furba, tra se e se disse: "Se il gatto ha mangiato il topo ed è diventato grosso e non riesce ad uscire, è meglio che non entri a mangiarlo sennò dopo non riesco ad uscire più nemmeno io." Allora la volpe se ne andò e si mise alla ricerca di altro cibo per il pranzo.
Morale Prima di entrare in una situazione bisogna pensare alla via d'uscita.
Scrit di gelo stellato a lis 18:55 0 salvadis che a vevin alc ce dî Etichetis: flabis di fruts
Iscriviti a: Post (Atom)


text:
Romanie: si domandin soiârs plui bas pal ûs dal ongjarês
La associazion dai zovins ongjarês dal Ardeal, in Transilvanie, e domande al president rumen Traian Basescu di sbassâ dal 20 al 10% il nivel di presince de minorance par podê doprâ l’ongjarês inte aministrazion publiche. Cun di fat, in dì di vuê, la leç e permet di doprâ une lenghe minoritarie inte aministrazion publiche dome là che i membris de minorance a son almancul il 20% de popolazion totâl. Chest soiâr al ven contestât massime te citât di Kolozsvár / Cluj, là che intal ultin censiment (2002) il 19% de popolazion si à declarade di lenghe magjare, ma che, se si ten cont dai students o des personis che a rivin dal rest de provincie tai uficis de citât, si varès une presince di ongjarês inmò plui alte. Cun di plui, a zontin i rapresentants de minorance, si à di visâsi ancje de storie di chestis tieris. Di fat, massime tes citâts plui grandis de Transilvanie, daspò de fin de seconde vuere mondiâl, i guviers rumens a àn fat rivâ cetancj imigrâts di altris regjons de Romanie propit cun chê di cambiâ i ecuilibris nazionâi jenfri ongjarês e rumens.
Font: Divers.ro, 12/05/08


text:
Dai 5 ai 11
di Mai si è tignude la seste edizion de “Aisciuda Ladina”
(Vierte Ladine), une iniziative che e à chê di promovi e di fâ
rifleti su la lenghe e su la identitât ladine de Val di Fasse. A
inmaneâle a son stâts il Comun General de Fascia, la Union di
Ladins de Fascia, la Scuele ladine fassane e l’Istitût Culturâl
Ladin. Il teme centrâl che al è stât svilupât chest an al è chel
dai risis de visibilitât dal ladin cu la dibisugne, di une bande, di
mostrâ la proprie identitât in maniere cussiente e, di chê altre
bande, cul risi che cheste dibisugne e vegni viodude tant che une
mostre sfaçade di diversitât. Intant de iniziative si à cirût di
cjapâ dentri dute la comunitât locâl, cuntune atenzion particolâr
par ciertis categoriis tant che fruts des scuelis e comerciants. La
fieste, nassude intal 2009, e cole tor dai 5 di Mai par ricuardâ la
nassite de bandiere ladine che e ven fate rimontâ propite a chê
zornade dal 1920.Font:
Provincie di Trent, 30/04/14


text:
Il Congrès Mondiâl dai Cravuats (HSK) di Viene al à domandât aes autoritâts locâls di insegnâ il cravuat intes classis là che si à une presince significative di fruts che a rivin di cheste comunitât. Si stime che in Austrie a vivin uns 200 mil personis di divignince cravuate e che, di chestis, 40 mil a sedin a stâ a Viene. Une part di lôr e je presinte in Austrie di secui, ma tantis a son rivadis plui di resint, o intant des vueris inte ex Jugoslavie o ben par resons economichis. Par lôr, lis scuelis austriachis a ufrissin des oris di lezion là che a son doprâts bosgnac, cravuat e serp. Pal HSK però chest model plurilengâl nol va ben e ogni lenghe e varès di jessi doprade in maniere separade.
Font: Croatian Times, 23/01/12


text:
Cjançonîr
Il Cjançonîr, par talian Canzoniere, e je une racuelte di poesiis di Francesc Petrarca.
Une des oparis plui impuartantis de leterature taliane, e je une racuelte di poesiis, soredut sonets, pe Laure (pe so non, e je identificade cul laur, par talian lauro), femine amade dal poete. E je cognossude soredut come Canzoniere (Cjançonîr), ma il titul plui just al è chel latin: Rerum vulgarium frangmenta (Framencj di robis volgaris). Petrarca al scrivè e al comendà il Cjançonîr cun cetant scrupul, lu savìn parcè che o vìn il codiç des sôs aboçs, il Vatican latin 3196, plen di mendaduris, ma lui nol crodeve che al sarès stât la sô opare plui innomenade, crodint plui impuartancj i scrits par latin.
La lenghe[cambie | modifiche il codiç]
Il lessic doprât tal Cjançonîr al à la carateristiche di jessi un grum seletîf: a son nome peraulis rafinadis e elegantis e a son disvuincadis chês trop realistichis e concretis, creant une atmosfere svolade. Une tecniche ricorrint e je di disdopleâ i elemencj de frase, come i adietîfs e i nons; ve un esempli, cjapât dal sonet Passa la nave mia colma d'oblio (E passe la mê nâf plene di dismentie): morta fra l'onde è la ragion e l'arte (e je muarte tra lis ondis la reson e l'art). Su la lenghe dal Cjançonîr e di pochis altris oparis e fo fondade la normalizazion dal talian e propite il Cjançonîr al fo il prin model pe poesie par cetant timp.
Contignût[cambie | modifiche il codiç]
Stant a cuel che al scrîf Petrarca, il Cjançonîr al è dividût in doi sezions, une scrite prin de muart de Laure e une dopo, ma al è possibil dividilu in sîs:
- Sessante poesiis scritis cuant che Petrarca al jere zovin, cun cualchi ecezion: la lenghe e je un pôc lambicade e a son un grum di riferimencj ae poesie antighe e provençale, ae storie e ae mitologje, cuntune grande atenzion pe paisaç. Tra lis plui innomenadis a son la prime, Voi ch'ascoltate in rime sparse il suono (Vô che o scoltadis in rimis sparniçadis il sun) e Solo e pensoso per i più deserti campi (Di bessôl e pinsirôs pai plui deserts cjamps).
- Al scomence cun chê volte che Petrarca al cognossè Laure: Benedetto sia 'l goirno, e 'l mese, e l'anno (Che al sedi benedet il dì, e il mês, e l'an). In cheste sezion al è impuartant il podê di evocazion de poesie e il ricuart des aparizions de femine. Tra lis plui innomenadis a son Io son sí stanco sotto il fascio antico (Jo o soi tant strac sot il pês antîc), Erano i capei d'oro a l'aura sparsi (A jerin i cjavei d'aur tal aiar spandûts), Chiare, fresche e dolci acque (Claris, frescis e dulcis aghis), Italia mia (Italie mê), de situazion de Italie dal timp, dividude da vueris e controlade da stranîrs, e Di pensier in pensier (Di impensade in impensade).
- Celebrazion di Laure. Tra lis plui innomenadis e je Pace non trovo, e non ò da far guerra (No o cjati pâs, e no o ài di fâ vuere).
- Celebrazion de castitât di Laure, presintiment e sô muart, pintiment pal afiet dal poete a lis robis dibandis de tiere, come l'amôr, e aspirazion ae salvece de anime.
- Laura al opere pe salvece di Petrarca dal cîl: l'amôr par Diu e chel pe femine a si riconcilin. Tra lis plui innomenadis a son Se lamentar augelli (Se lamentâsi uciei) e Quel rosignuol (Chel rusignûl).
- Ricercje de pâs e de fin des contradizions. L'ultime poesie e je la cjançon Vergine bella (Vergjine biele), une preiere ae Madone.
Bibliografie[cambie | modifiche il codiç]
- Giulio Ferroni, L'esperienza letteraria in Italia, Einaudi scuola, 2010, vol. 1
- Claudio Marazzini, La lingua italiana. Profilo storico, il Mulino, Bologne, 2002


text:
Viene o Vignesie?6 coments Publicât da il crot il sabato, dicembre 29, 2007
Par tradizion il prin dal an, tor misdì, o nin a cjase dai miei a fâ i auguris e a gustâ.
Ogni volte lis robis a somein simpri compagnis scuasit che a fossin une fotocopie.
Di cualchi an in ca però e je une robe che e dâ un fastidi che mai a gno pari: pe television no fasin plui viodi il conciert dal prin dal an!
O miôr al puest dal conciert vêr, chel di Viene, a fasin viodi chel di Vignesie cun dome musiche taliane. Al puest dal Donau Blu di Strauss a fasin il Nabucco, al puest de Marcie di Radezky a metin il prindis de Traviata.
Magari la musiche e je biele istès, ma la robe no i somee compagne. I prins agns al à viodût bruntulant la diferide il dopomisdì ma ae fin al à cjatât la soluzion: viodisi la direte su la television slovene tulugnant dut il timp cuintri il canone RAI che nus tocje paiâ.
Dopo dusinte agns nus tocje ancjemò jessi chi a sielzi fra Viene e Vignesie.
Regâl di Nadâl3 coments Publicât da il crot il domenica, dicembre 23, 2007
Lis fiestis di Nadâl a son un periodi particolâr dal àn. A son lis zornadis plui curtis, al è rivât il frêt e sigurementri i antropolics nus contaressin che la fieste cristiane si je inseride su fiestis e tradizions une vore plui antighis. Vuê dut câs al è il consumisim che al fâs di paron: ju ducj a spindi e a comprâ!
Il Nadâl al è però une altre robe se si àn in cjase dai fruts. Il mê plui grant di agns a 'nd à cuatri, lui e la mari a àn traficât in lunc e in larc par fâ il presepi e l'arbul e cumò o sin in spiete di Babbo Natale.
Un biel post su chest personaç e sul so non lu veve fat timp indaûr Janez, probabilmentri al corispuindarês al nestri San Nicolau che però nol ven la gnot di Nadâl ma ai prins di Dicembar (prime di Sante Luzie).
A dì il vêr, i regâi di Nadâl a mi no mi ju puartave Babbo Natale ma al jere Gjesù bambin (in persone).
Tornant a i miei fruts, chel plui grant vuê mi clame in bande e mi dîs:
“Papà, sâstu ce che o ai domandât a Gjesù bambin”
Jo o savevi benissim ce che i veve domandât e che cu là mari al veve preparât une letarute dulà che al veve disegnât il regâl di vê, un dinosaur vert (che jo o ai za comprât di cualchi dì).
“No, no sai, ce i âstu domandât?” i ai rispuindût
e lui sot vôs mi dîs “Un robot”
Un robot?! E dulà lu cjatio un robot cumò? Alore o ai cirût di spiegai:
“Viôt che tu âs fat la letarute dulà che tu i âs domandât un dinosaur”.
“No” mi à dite “il dinosaur lu ai domandât a Babbo Natale, a Gjesù bambin o ai domandât un robot”
La colpe lu sai, e je dute di chei sacramentâts di nonos che i devin vê contât che a Nadâl al ven ancje Gjesù bambin.
No sai ancjemò cemût che o risolvarai la cuestion.
La tutele2 coments Publicât da il crot il mercoledì, dicembre 19, 2007
No a ducj e je lade ju la aprovazion de gnove leç regjonâl su la lenghe furlane. Intant che o spietin di capî ce che e dîs verementri e di viodi trops bêçs che e vignaran stanziâts par metile in vore, o vin savût che e je in preparazion une gnove propueste di leç che un grup di conseîrs regjonâi a stâ preparant par corezi chel che al è stât fat. E je une propueste bipartizan e monoetniche che e somee plasê un grum a plui di cualchidun. Prin firmatari l'onorevul Gabane Ledrose che nus à contât di jessi simpri stât favorevul a une vere tutele de lenghe furlane, tal rispiet di ducj e cence pesâ su lis spesis regjonâls. La propueste di leç e à l'ambizion, secont lui, di deventâ un model pe tutele di dutis lis lenghis minoritariis talianis e parcè no europeanis.
Par une plui clare comprension il test al è stât voltât par furlan, visaitsi dut câs che chê che val e je dome la version taliane.
Gnovis normis pe tutele e pe promozion de lenghe e de culture furlane
art. 1 (Finalitâts)
La sole lenghe ufiziâl de regjon e je che taliane.
art. 2 (Tutele de lenghe furlane)
Se dut câs cualchidun, tal rispiet dal articul 6 de costituzion, de convenzion europeane su lis lenghis regjonâls e sore dut dal art 1 di cheste leç, dentri cjase sô, cence dâ fastidi a nissun, al à voie di fevelâ par furlan, al è libar di fâlu.
art 3 (Grafie)
Tai limits dal articul 1 de leç ducj a son libars di doprâ la grafie taliane.
art 4 (Struments di tutele dal patrimoni linguistic de regjon)
abolît
art 5 (Insegnament scolastic de lenghe furlane)
Tai limits de leçs statâls, de autonomie scolastiche, dai fonts regjonâi, tignint cont dal efiet sere e dal niño, al di fûr dal orari scolastic e su richieste di almancul la totalitât dai gjenitôrs e dai insegnants, (simpri che a metedin lôr i bêçs e che si paiedin il riscjaldament), nol è dal dut vietât l'insegnament de lenghe furlane par un massim di 1 ore di cincuante minûts a cuadrimestri.
art 6 (Programs televisîfs in lenghe furlane)
La Regjon, cuant che covente, e je autorizade a fâ dai incuintris cu la dirigjence des emitents statâls par rimandâ la date di metude in vore di chel che al proviôt la leç 482 dal 1999.
art 7 (Toponomastiche)
Prin di là cu la bombolete spray a gambiâ il non sui cartei dal paîs si à di domandâ il parê preventîf dal ARLEF. La spese pes bobolutis no à di pesâ su la publiche aministrazion.
art 8 (Normis finanziariis)
I bêçs che a coventaran pe atuazion di cheste leç, tignint cont dal disvilup armonic de regjon e cun voli compensatîf, a vignaran cussì ripartîts: metât a laran ae Universitât di Udin e as altris associazion che storichementri a lavorin par prudelâ il furlan, i doi tierçs a laran a associazions e ents cun sede tal cjâf lûc regjonâl che a lavoredin pe atuazion dal articul 1 de normative.
Compits di Nadâl1 coments Publicât da il crot il martedì, dicembre 18, 2007
Ancje a mi mi tocje fa il compitin di Nadâl di chel cjan dal osti di Dree. Ve ca lis rispuestis a la cjadene di sant antoni
Trê adjetîfs par descrivi il to blog:
braurin, inçussît, straneât
Trops blogarìns âstu cognossût di persone?
Dome un e al jere un bocon.
Cuâl blogarin varessitu gust di cognossi di persone?
Jo cun che intate li no mi impaci
Cuâl isal il prin blog che tu leis la buinore?
Dipent dai feed su la bare di drete... Une volte al jere il furlanist, cumò se un al à voie di cjatâ simpri alc di gnûf al va là di Jajo
Di cuâl blog tu fiestezaressistu la sieradure?
Pâs e amôr fradi, o sin sot Nadâl
Fâs talent scout: lancie un zovin blogarin-promesse.
So ai di fa un non o disarès cîl glaçât.
Mister bisiac4 coments Publicât da il crot il sabato, dicembre 15, 2007
Fasint un zîr in biciclete, di Pieris a Dael lant dopo a finîle a Marian, in pôc timp, si passe pai paîs dulà che a son nassûts Fabio Capello, Enzo Bearzot e Dino Zoff.
Cemût mai tancj di lôr cussì brâfs cussì dongje? Ise par vie dal aiar bon, dal vin just o nome par câs?
Fat al è che chei trê ca, sedi come zuiadôrs che come alenadôrs, a àn vinçût dut chel che a podevin vinci.
Cumò che chel plui zovin al è deventât alenadôr de Ingletiere mi ven iniment une storiute su di lui di cualchi an indaûr.
Al sarà stât tal '93 o tal '94 cuant che une zovine des bandis di Manzignel e jere stade ricoverade tal ospedâl di Udin par jessi operade.
E veve si e no un vincj agns e fra lis feminis de sô cjamare, in chês bielis cjamaris di ospedâl plenis di jets, e cognòs une vecjute che e je la agne di Capello, ancje jê li ricoverade.
In chê volte i zuiadôrs dal Milan, i Maldini, i Costacurta, i Albertini, a jerin ancjemò zovins e biei e la frute e pense ben di dâ ae agne di Capello une letarute pal alenadôr dulà che i contave, che jessint une vore timide e cence morôs, e varès vût tant gust di cognossi cualchidun dai zuiadôrs dal Milan e i domandâve se lui la podeve judâ.
Al passe cualchi dì e subit dopo la operazion la agne di Capello i puarte la letare di rispueste dal alenadôr.
Inte buste al veve metût dentri lis fotos dai zuiadôrs che i vevin fat une dediche e la firme, e dopo, scrit a man, lui i spiegave che al jere dome l'alenadôr e che ancje se nol veve masse plasê che i siei zuiadôrs a vessin masse distrazions, pes morosis, aromai, si rangjavin di bessôi. Le saludave di cûr e i faseve i auguris di vuarision.
Salt, onest e cuintribandîr2 coments Publicât da il crot il lunedì, dicembre 03, 2007
Une des robis che un Stât al à la usance di fâ sui soi confins al è chel di meti des stranis tassis su lis robis che a vegnin di fûr. La cuestion e ven par solit justificade cu la difese dal interès economic de nazion. La int di confin a ven clamade a fâ la vuardie, a patî e al stes timp a trasgredî chestis imposizions.
Sedi la difese dal confin che la sô trasgression e deventin cussì part de lôr culture, dal lôr DNA. La trasgression si clame cuintribant.
Des nestris bandis il confin al esist di secui. Ogni tant si sposte un pôc di une bande un pôc di chê altre e ogni tant al cambie il Stât di là, ma il confin al reste simpri avonde dongje e si pues propit disi che la tradizion dal cuintribant e sedi secolâr.
Al è un cuintribant fat cu la furbarie dai contadins, un piçul cuintribant, chel grant al è lassât ai sorestants.
Al ven stuzigât di tassis stranis, une volte il cuintribandîr al cjapave un sac di rîs par puartâlu di lâ dal Judri e tornâ di ca dopo vêlu trasmudât in sâl, ogni tant i carabinîrs lu cjapavin e lu metevin in preson par un pôc.
La tradizion e je cambiade e si è evolude cul timp. Jo mi visi che cuant che di frut gno pari mi puartave su a Cjaurêt a fâ benzine tornant a cjase si platavin lis bistechis e la spongje. Al confin i finançots a secuestravin dut ce che cjatavin, no dome i sigarets ma ancje i fulminants.
In chel timp l'interès de nazion cuintri il nemì trist e comunist al passave pai solfarins!
Lôr dal rest, "il nestri nemì", a vignivin di ca a comprâsi scarpis e blujeans. A 'nd metevin su doi o trê, un parsore di chel altri, par puartâju a cjase lôr.
Pal cuintribandîr al è un pôc dificil capî cheste storie dal nemì, ancje se il Stât, almancul di un dusinte agns in ca, al à sburtât une vore su la idee che di là dal confin al è il nemì, che di là a rivaran lis invasions e che di là e rivarà la vuere, (ma se propit o nin a cirî il pêl tal uf al sarès di disi che, almancul intai ultins secui, lis vueris e lis invasions lis vin simpri tacadis nô, al è che no son ladis dutis dretis...)
In ogni câs vuê lis robis a son cambiadis e il confin al è colât. Ise finide cussì la tradizion secolâr dai cuintribandîrs?
Mi sa che agns e agns di amôr patrio insegnâts ae int di confin a àn fat vignî su des altris frontieris propit dentri di nô. A son masse chei che no son nie tolerants cui forescj, specialmentri cui sclâfs. Ma se cheste stupiderie e je stade ben ben cjalcjade dentri la nestre culture, parcè che la difese dal confin cuintri il nemì e veve di fâ part dal nestri DNA, no stin a dismenteâsi che ancje il cuintribant al è tal nestri patrimoni gjenetic!
E cheste volte si trate di cuintribandâ, dentri chescj confins imagjinariis, ideis di tolerance, di justizie e di avualiance. Cu la nestre abilitât o vin di freâ i gjendarmis che a son ancjemò dentri di nô come che, di brâfs cuintribandîrs o vin simpri fat, parcè che ae fin il nemì no dome nol è trist ma nancje nol esist.
Al è un cuintribant etichementri alt che al fâs ce che il cuintribant, cu la sô anarchie, al à simpri fat: al fâs colâ i confins.
Passât lontan4 coments Publicât da il crot il lunedì, novembre 26, 2007
Il premi San Simon di chest àn al è stât vinçût dal romanç “Il cop” di Laurin Zuan Nardin. Par podè leilu al tocjarà spietâ un anut parcè che al vignarà dât fûr cu la premiazion dal àn che al ven.
Ma ancje cence vêlu let mi ven di disi alc su la motivazion cun che e je stade sielzude la opare premiade:
“Dai tescj ch’a son rivâts a la jurie, al è chel ch’al pant une cierte inventive. Ancje se al çuete in cualchi motivazion e in cualchi passaç, la storie e je tratade cun avonde suspance. E tache ben, dal particolâr al gjenerâl, e cul truc dai pensîrs di ogni protagonist, al mene il letôr a sclarî il cuadri da la vicende. Al podeve zuiâse miôr tal finâl, cuant che dut si scuvierç masse in premure. La lenghe e je avonde coerente a part il doprâ il passât lontan che no je une carateristiche dal furlan. La prose e je une vore sute cence nainis descritivis, ma cun cualchi soluzion retoriche a la buine”.
Al è interessant il coment sul passât. O dîs subit che intal fevelâ jo no ai mai sintût doprâ il passât e a contâle dute no savevi nancje che al esistès prime di scomençâ a lei alc par furlan! Cuant che o cjacari jo o dîs che Napoleon al è nassût in Corsiche e no che al nassè in Corsiche.
Jessint dut câs che ultimementri o ai scomençât a lei alc de narative furlane o ai ancje di disi che un pôc mi soi ancje abituât a chestis formis. Tal scrit si cjatin.
Forsit la zurie, che e veve personaçs no di pôc tant che Cappello, Carlo Tolazzi, Mario Turello e Franca Mainardis e à voie di sburtâ par un cambiament? La lôr idee e podarès jessi interessante, doprâ l’imperfet ancje tal scrit come che si fâs tal orâl.
Curiôs o ai tirât fûr lis lôr oparis che o ai cjatât e che, se us plâs, us consei di lei.
La çupiçane Mainardis in efiet no mi somee che e dopredi il passât, ma viodin invezit cemût che al tache “Dome cul cjâf, dome cul cûr” di Tolazzi, premi San Simon 1994:
“Nisçun rumôr. Nencia un brut sium, nuia, però Clelia a era dismota, duta sudada, e a sflasava cul còur ch’a la scjassava dal di denti. A saltà fòur dal iet e cjaminant bielpaln su las vecjas brèas dal palment, a passà devant da cjamara di Giulio.”
o ancje il biel “La salamandrie tal fûc”, simpri di Tolazzi, premi San Simon 1995:
“Al scugnì provâ dôs trê voltis a fâ flame par piâ il spagnolet, ce ajar dispetôs, ma ae fin il tabac al cjapà. Berto al tirà une bocjade ficjant te sachete i fulminants, e intant ch’al soflave fûr il fum ingrispant la muse, al scjassà par tiare la prime cinise.”
e no dismenteìnsi il saç “Il Brevet” di Mario Turello, premi San Simon 2001, ve la prime rie:
“Giulio Camillo Delmino al nassè a Puart Gruâr tal 1480.”
In sumis si podarà criticâ il libri di Nardin par un sac di robis ma mi pâr che la storie dal passât no si le sedi inventade lui...
Il prin salt dal crot.
Intal concors a son stadis presentadis 13 oparis e la zurie i à petât ju ben e no mal disint che “nissun di chescj al presentave lis carateristichis di une opare leterarie. Cun di plui i autôrs a àn scrit cjalant masse ai timps passâts, dismenteant cussì di tocjâ temis che si fevele in dì di vuê. A àn zontât ancje che chest gjenar di leterature, vignude fûr dal premi di cheste edizion, no à nissun contat cu la produzion taliane e tant mancul cun chê europeane.”
secont salt dal crot
Se o veis voie di lei o cjatais "La salamandrie e il fûc", "Il Brevet" e altris libris tra i e-libris di Friul.net.
A torzeon di bessôi6 coments Publicât da il crot il sabato, novembre 17, 2007
Nol è facil cjatâ materiâl par zovins par furlan e cuant che mi è capitât in man "Òlmis, diari torzeon par cognossi e par fâsi cognossi" de Societât Filologjiche Furlane di chest àn lu âi cjalât cun curiositât.
Il pont al è che di fûr si presentave une vore ben parcè che i disens di Sara Nascimben e di Dimitri Fogolin a son une vore biei e in gjenerâl la impostazion grafiche e je simpatiche e va benon.
Il probleme al è cuant che si van a lei i tescj metûts dentri.
L'argoment sielzût par chest an al è il mangjâ inte art, par che si son impensâts ben di meti dentri des robonis come la ricete de mignestre di râfs, dai cocins riplens o dai miluçs cuets.
Nol podeve mancjâ cualchi vecjo proverbi furlan, tant par indreçâ ben la nestre zoventût, des robis come "Cui che nol stente al mangje il çuç e al lasse la polente" o "Poleçs e fertaie miôr che no ufiei".
E sì! Propit mi impensi il tipic frutat furlan, magari di chei che scomencin a jessi sdrondenâts dai prins ormons, cu la muse plene di bruscs, lâ atôr cul telefonin intune man e il diari torzeon inta che altre.
Cemût si disial? Sbaliât il target?
Su e ju pal coredôr2 coments Publicât da il crot il giovedì, novembre 15, 2007
Trops chilometris varaio fat su e ju pal coredôr cul piçul in braç?
No je ni la prime ni la ultime volte che nus à sveât vie pe gnot vaint come un disperât. Ce varaial vût? I dincj, mal di panze o cuissà ce?
La mari e à provât a dai di tete par consolâlu un pôc ma aromai di lat no 'nd è plui tant. E alore lu ai cjapât su jo che tant l'indoman o varès tacât vore plui tart.
E vie su e ju pal coredôr a niçulâlu. Parcè che i fruts a son teribii e al tocje figotâju.
Ae fin o sin finîts sdravacâts sul divan no sai plui a ce ore.
Vuê o soi lât indenant dut il dì a cafeine ma cuant che o soi rivât a cjase la sere e il nini mi à fat la musute di ridi, po ben il crot al jere content.
Ma il cocâl Jonathan Livingston tabaial furlan?7 coments Publicât da il crot il lunedì, novembre 12, 2007
Pe int di mâr il cocâl al è un simbul di libertât. Lôr lu viodin svualâ libar tal cîl, biel, paron des aghis. E par ogni puest dulà che a van a cjatin i cocâi svualâ in alt parsore di lôr.
Nô furlans o viodin il cocâl intune altre maniere, par nô al è chel uciel che cuant che al è frêt al saltuce intai cjamps spelâts zirint di becuçâ alc di mangjâ.
No je une biele figure tant al è vêr par disi di un poc svelt, indurmidît, si dîs che al è un puar cocâl.
Ma cui aial reson? Cuâl isal chel vêr, il cocâl furlan o il gabbiano talian?
Po ben a son ducj doi vêrs, l'uciel al è simpri chel cui siei stes fastidis, e gambie dome un ninin la idee di cocâl che l'om cu lis sôs diferentis feveladis al è rivât a dâsi.
Nô furlans, che di fruts o cjacarin in plui lenghis, o podin gjoldi di diviers ponts di viste cuant che o pensin a un cocâl. O viodin l'uciel biel che al svuale tal cîl, ma o pensin ancje al uciel pagnoc che al zupete par tiere o a cualchi puar cocâl che nus à cumbinât cualchi fastidi te vite di ogni dì.
Se o pierdessin une des lenghis che o savìn o pierdaressin alc di chel che o rivin a evocâ disint cocâl-gabbiano.
Un mût di pensâ vuê di mode al vûl che e ledin difindudis lis bio-diviersitâts sie che sedin semencis o plantis, sie che sedin lenghis. E daûr des declarazions di principi i paîs europeans a son in prime file in cheste difese dai dirits.
Ma fra lis declarazions di principi e chel che si fâs e jê une biele diference. Inte realtât al è un pensâ comun, magari no dite in maniere clare ma une vore praticât, che al pense che lis robis a vedin di jessi lassadis lâ cussì come che son parcè che nol è economichementri convenient difindi chescj dirits. No si lu dîs ma si pense che lis fuarcis dal marcjât libar a sedin simpri buinis di selezionâ, in mût darwinian, ce che al è miôr e duncje di indreçâ l'ûs des lenghis cu la disparizion di chês che economichementri a valin di mancul.
Parcè spindi dai bêçs par insegnâ il furlan che nol covente a nuie? No isal miôr spindiju par alc altri che al rindedi di plui? E no isal miôr passâ diretementri al inglês cussì a vignaran fûr de scuele dai fruts plui utii ae produzion e plui brâfs par frontâ la concorince tal mont globalizât?
Scomencin cul disi che par chestis robis il nivelament fat dal marcjât lassât disberdeât al è simpri in bas e i nestris fruts no passaressin dal cocâl-gabbiano di cumò al sea-gull inglês ma a rivaressin si e no al bird, magari chei brâfs a un white-bird, in fin dai conts imparâ ducj i nons dai uciei nol è economichementri convenient.
E po dopo sino sigûrs che un nivelament in bas dai furlans al fasedi l'interès dal sisteme economic?
Di sigûr o varessin dai furlans consumadôrs mancui dificii di sedusi e o rivaressin a fâju comprâ robe di basse cualitât (ma il marcjât nol vevie di rivâ a selezionâ il miôr?). Ma chest ae fin al sarès dut câs il mal plui piçul, il riscli vêr al è che o varessin ancje un nivelament in bas dai furlans produtôrs.
Sino propit sigûrs che par progjetâ un gnûf machinari, par disegnâ un gnûf model di cjadree o par inventâsi cualchi gnûf cumierç nol judedi il vê une vision plui grande e profonde des robis?
E alore no isal fondamentâl savê ducj i significâts di cocâl-gabbiano (e magari cussì podè cirî di capî ce che al è il cocâl pai americans, pai brasilians o pai cinês)?
Se un timp savê il furlan al jere un segn dal jessi sotan forsit vuê imparâlu e insegnâlu al sarès une maniere par jessi mancul sotan.
Se dopo dut chest nol bastarà, parcè che si sa che lis lenghis a nassin e a muerin, e la onde uniformant nus nivelarà ducj e no savarìn plui ducj i significâts de peraule cocâl, po ben no savarìn nancje di jessi deventâts nô i puars cocâi.
Il crot si sa che nol si ferme e al salte ca e là.
Prin salt: par inglês il cocâl al è il seagull, ma to gull a vûl disi imbroiâ cualchidun fâsint crodi des robis no veris e il puar cocâl che si fâs imbroiâ si dîs gull. Il significât al è simil a chel furlan ancje se a son des sfumaduris difarentis.
Secont salt: Tes storiis di Earthsea de scritore mericane Ursula Le Guin che a son des contis fantasy di magjie cun strions e drâcs, si imagjine che par rivâ a comandâ lis robis i strions a àn di imparâ il vêr non des robis. Par comandâ l'aiar o il mâr si à di cognossi il vêr non dal aiar e dal mâr. Tal mont pensât de Le Guin par comandâ i cocâi-gabbiani-gulls bisugnarès savê il lôr vêr non.
Crots e ribuele8 coments Publicât da il crot il lunedì, novembre 05, 2007
Mi visi un pôcs di agns indaûr di vê sintût, pe television, lamentâsi dal fat che i crots a stan disparint.
Juste in chel fûr dal barcon de mê cjase di che volte, dal riul li dongje, si sintivin centenârs di crots cracrâ beâts.
Di crots atôr a 'nd è ancjemò une vore.
Disparirano?
Sarano i ultins che o sintarin?
No lu sai ma o pensi che fin che a son a sedi just cracrâ cun lôr e duncje o tachi chest blog.
No promet nie, il blog al è gno e se mi stufi no lu inzornârai masse spes ma intant lu tachi.(Te foto ribuele e cjastinis. La ribuele no je metude tal butilion tradizionâl ma e jê buine e lis cjastinis a son di Madone di Mont.) Bon viaç!